Ruski portabl i laki mobilni C-UAV sistemi i protivmere - Page\nJune 26, 2022, 04:12:32 pm\nPALUBA > RV i PVO > Elektronsko izviđanje, protivelektronska dejstva i radio-elektronska borba > Topic: Ruski portabl i laki mobilni C-UAV sistemi i protivmere\nAuthor Topic: Ruski portabl i laki mobilni C-UAV sistemi i protivmere (Read 1882 times)\nRuski portabl i laki mobilni C-UAV sistemi i protivmere\n« on: December 17, 2020, 06:38:26 pm »\n*Ruski portabl i laki mobilni C-UAV (anti-dron) sistemi i protivmere\nMeđu najjefikasnijim ruskim elektronskim protivmerama protiv malih BPL, mogu se navesti sistemi "Repellent-1", "Sapsan-Bekas", "Kupol", "Rubež-Avtomatika", "Luč" i "Pischal".\nMobilni anti-dron sistem "Repellent-1"\nMobilni anti-dron sistem "Repellent-1" stanju je da suzbije ili uništi rojeve izviđačkih, špijunskih bespilotnih letelica i dronova, veoma malih površina i veličina. Sistem je u mogućnosti da automatski otkrije i neutrališe neprijateljske izviđačke bespilotne letelice na daljinama od čak 30 km, vršeći snažna elektronska ometanja njihovih upravljačkih senzora ili satelitskih navigacionih veza.\nSistem je u stanju da otkrije dronove preko njihovih primo-predajnih signala upravljačkih komandi, po bilo kom vremenu i temperaturi vazduha od -45 do +50 stepeni Celzijusa.\nSistem se nalazi na šasiji vozila MAZ-6317 i veoma je mobilan.\nMobilni anti-dron (C-UAV) sistem "Repellent-1":\nMobilni anti-dron sistem “Sapsan Bekas”\nMobilni anti-dron sistem “Sapsan Bekas” je takođe mobilan sistem, namenjen za suzbijanje i neutralizaciju bespilotnih letelica. Sistem je u stanju da otkrije bespilotnu letelicu na daljinama od 10 km (i više) i da izvrši njihovu neutralizaciju na daljinama od oko 6 km, vršeći snazžna elektronska ometanja njihovih navigacionih i komunikacionih kanala.\nSistem može raditi u ručnom ili automatskom režimu rada i u veoma širokom frekventnom opsegu od 400 MHz do 6 GHz. Sistem je opremljen i podsistemom raspoznavanja “svoj-tuđi” tako da ometanja neće vršiti na frekvencijama koje su unapred unesene u program kao “svoje”, a za to vreme može vršiti “blokadu” 11 različitih frekventnih talasnih dužina.\nSistem se sastoji od sledećih osnovnih pod-sistema: aktivnog radara, detektora signala i pravca doleta dronova, video i opto-elektronskog sistema nadzora i praćenja i podsistema radio-frekventnog ometanja (supresije).\nPodsistem zadužen za radio-frekventno ometanje koristi se naziva “Luch” (snop).\nMobilni anti-dron (C-UAV) sistem "Sapsan-Bekas":\nRepellent-1.jpg (54.48 KB, 640x474 - viewed 4 times.)\nSapsan-Bekas.jpg (478.05 KB, 2048x1367 - viewed 3 times.)\nRe: Ruski portabl i laki mobilni C-UAV sistemi i protivmere\n« Reply #1 on: December 17, 2020, 06:44:58 pm »\nPortabl (laki prenosni) anti-dron sistemi i mere:\nPosebna kategorija anti-dron sistema su portabl lako-prenosni anti-dron sistemi tipa “Kupol-PRO”, “Rubež-Avtomatika”, “Luch” i “Pischal”.\nSistemi “Kupol” i “Rubež-Avtomatika” obezbeđuju formiranje svojevrsne anti-dron “kupole” prečnika ne manje od 3 km i time omogućavaju zaštitu od pojedinačnih, ali i rojeva bespilotnih letelica koje dolaze iz svih više različitih pravaca istovremeno. U ruskoj vojsci sistem "Kupol" se često koristi uz baterije sistema PVO "Tor-M2".\nPortabl anti-dron (C-UAV) sistem "Kupol-PRO":\nPortabl anti-dron sistem “Pischal” teži samo 3,5 kg (lakši od Kalašnjikova) i u stanju je da ometa i neutrališe upravljačke kanale bespilotnih letelica na daljinama do 2 km.\nPortabl anti-dron sistem “Luč” u stanju je da otkriva i ometa neprijateljske bespilotne letelice na daljinama od najmanje 6 km.\nPortabl anti-dron sistem "Pischal":\nKupol PRO.jpg (62.25 KB, 1024x683 - viewed 2 times.)\nPischal.jpg (32 KB, 800x445 - viewed 2 times.)\n« Reply #2 on: February 20, 2021, 11:57:22 am »\nRusija će na IDEKS-u predstaviti novi sveobuhvatni sistem protiv dronova\nPrezentacija „Novi pristupi izgradnji sistema za borbu protiv bespilotnih letelica“ biće održana na štandu Rosoboronekporta 22. februara\nMOSKVA, 19. februara. / TASS /.\nRosoboroneksport (deo Rosteca) predstaviće novi sveobuhvatni sistem protiv dronova na međunarodnoj izložbi odbrane IDEKS, koja će se održati u UAE od 21. do 25. februara. Ovo je u petak izvestila kompanija izvoznik.\nPrema Rosoboronekportu, javna prezentacija „Novi pristupi izgradnji sistema za borbu protiv bespilotnih letelica“ biće održana 22. februara na štandu kompanije. „Kao deo prezentacije, stručnjaci Rosoboronekport-a predstaviće novo integrisano rešenje kompanije - sistem sposoban da se efikasno suprotstavi dejstvima bespilotnih letelica, kombinujući elektronski protivmere i sisteme PVO različitih klasa“, saopštila je kompanija.\nPrema Rosoboronekportu, na izložbi će biti predstavljeni kompleks elektronskog ratovanja Repellent-Patrol sposoban da suzbije UAV na udaljenosti do 20 km, kompleksi Kupol i Rubezh-Avtomatika, koji sprovode kontinuirano praćenje i stvaraju zaštitnu kupolu nad objektom radi odbijanja napada ne samo pojedinačnih dronova, već i kod njihove masovne upotrebe iz različitih pravaca i visina u radijusu od najmanje 3 km. Biće predstavljen i elektromagnetna puška Pishchal, jedan od najlakših uzoraka dostupnih na tržištu, čija je težina oko 3,5 kg, a domet suzbijanja kanala za kontrolu i navigaciju UAV-a iznosi 2 km.\nKao udarna snaga u okviru ovog sistema za fizičko uništavanje bespilotnih letelica, Rosoboronekport nudi sisteme PVO kratkog dometa, posebno protivavionski artiljerijsko-raketni sistem Pantsir-S1M i raketni sistem Tor. Kompleksi ove klase sposobni su da efikasno unište različita vazdušna napada, uključujući bespilotne letelice. Protivavionski sistem „Pantsir-S1M“ ima raketno-topovsko naoružanje i uništava vazdušne ciljeve na dometima do 30 km i do 18 km visine.\nVerba ili Igla-S prenosni protivvazdušni raketni sistemi, kao i borbena vozila sistema Gibka-S, sposobna za gađanje raketama Verba ili Igla-S, biće prikazani kao rešenje zadataka PVO poslednje linije odbrane. “. Maksimalni domet ciljeva koji su uništeni ovim prenosnim raketnim sistemima PVO je 6 km, a visina 3,5 km.\n„Integrisana upotreba predloženog sistema elektronskog ratovanja i protivvazdušne odbrane uz upotrebu izviđačkih sistema za otkrivanje neprijatelja iz vazdušnog prostora i pod kontrolom sredstava za automatsko upravljanje omogućiće efikasne protivmere bespilotnim letelicama bilo koje klase“, naglasila je kompanija.\nPreveo sa ruskog i prilaogodio za Forum Paluba - Kubovac\nSlika 1: Elektromagnetna puška Pischal\nSlika 2: Kupol PRO\nSlika 3: Rubež-Avtomatika\nSlika 4: Luch\nSlika 5: Sapsan-Bekas (mobilni na kombiju), ispred je Kupol-PRO, sa strane Luch\nREB za analizu- Elektromagnetna puška Pischal.jpg (246.06 KB, 1280x853 - viewed 2 times.)\nREB za analizu- Kupol PRO.jpg (279.89 KB, 719x1080 - viewed 2 times.)\nREB za analizu - Rubež AVtomatika.jpg (438.92 KB, 1280x853 - viewed 2 times.)\nREB za analizu Luch.jpg (86.02 KB, 640x427 - viewed 2 times.)\nREB za analizu- Sapsan Bekas (sa strane Pischal).jpg (456.07 KB, 1280x852 - viewed 1 times.)\n« Reply #3 on: July 25, 2021, 09:03:08 am »\nNA MARGINAMA Međunarodnog avio-kosmičkog salona „MAKS-2021“ koncern „Automatika“ (deo „Rosteha“) predstavio je najnovije sisteme za borbu protiv bespilotnih letelica „Piščalj“ i „Kupol“– jedne od najboljih na svetskom tržištu naoružanja\nZvanični predstavnici kompanije su specijalno za Sputnjik otkrili detalje o njima.\nPrema rečima portparola koncerna „Automatika“ Dmitrija Burje, oružje „Piščalj“ je ručni sistem koji može da blokira radio-elektronsku razmenu informacija bespilotne letelice. Može neprekidno da radi jedan sat, kao i na temperaturama od -20 do +40 stepeni. Zahvaljujući takvom odnosu tehničkih karakteristika, sistem je jedinstven primerak na tržištu, istakao je on.\n- Naravno, postoje alternativne opcije. Međutim, naš sistem je najbolji. Na primer, "Piščalj" ima najoptimalniji odnos težine i efikasnosti na tržištu. Manje je težine nego konkurentni tipovi sistema, ali je domet dejstva isti, ako ne i veći. Domet je oko dva kilometra, dok je težina sistema svega oko četiri kilograma - precizirao je Burja.\nSa druge strane, kako je istakao, sistem „Kupol“ može funkcionisati i kao prenosni i kao stacionirani sistem. Takođe, utiče na kanale navigacije, upravljanja i predaje informacija bespilotnih letelica tako što izaziva pad dronova ili prinudno sletanje.\n- Da bi se blokirali kanali za upravljanje i navigaciju drona dovoljno je usmeriti 'Piščalj' u pravcu vizuelno prepoznatljivog objekta, dok 'Kupol' formira oko štićenog objekta prostor u obliku kupole sa radijusom od oko dva kilometra, a ulazak bespilotne letelice u taj prostor dovodi do prinudnog sletanja ili pada usled blokiranja signala za upravljanje i navigaciju - objasnio je Burja.\n- Predstavljeni sistemi se razlikuju po tehnici primene: 'Piščalj' radi ciljano i kratkovremeno pre postizanja rezultata, a 'Kupol' deluje neprekidno, osiguravajući zaštitu oko objekta od bespilotnih letelica - ističe Burja.\nKako je dodao, sistemi efikasno onesposobljavaju sve kanale upravljanja i navigacije bespilotnih letelica koji se danas koriste.\n- Ono što izdvaja naše sisteme je to što su oni za razliku većine sličnih sistema već testirani u realnim uslovima - precizirao je predstavnik koncerna.\nMeđunarodni avio-kosmički salon MAKS-2021 održava se u podmoskovskom Žukovskom od 20. do 25. jula, a u njemu učestvuju delegacije više od 30 zemalja.\n« Reply #4 on: November 17, 2021, 05:38:34 pm »\nRosoboroneksport predstavlja niz anti-UAV (C/UAV) sredstava u okviru učešća na Interpoliteksu-2021.\nPischal-PRO, Kupol i Repellent-Patrool će dobiti kratko predstavljanje sa glavnim konkurentskim prednostima.\n« Last Edit: November 17, 2021, 07:08:06 pm by Kubovac » Logged\n« Reply #5 on: December 15, 2021, 09:34:47 am »\nDa li je ruski anti-dron sistem Repelent adekvatno rešenje za Srbiju?\nTokom trodnevne posete Nišavskom okrugu, a nakon prisustva prikazu sposobnosti helikopterskih jedinica RV i PVO i 63. padobranske brigade, predsednik Srbije Aleksandar Vučić, u kontaktima sa medijima, otkrio je neke zanimljivosti i novosti u domenu potencijalnih nabavki sredstava radio-elektronske borbe i elektronskog ometanja.\nPored već više puta do sada najavljivanog sistema radio-elektronske borbe Krasuha, ovaj put je pored toga, najavljena i potencijalna nabavka sistema radio-elektronske borbe Repelent.\nDakle, ono što je krajem avgusta ove godine zagolicalo maštu kod nas, izjava sa Vojnog foruma Army-2021, Aleksandra Mikeeva, direktora Rosoboronexporta o tome da je potpisan prvi izvozni ugovor o isporuci sistema radio-elektronske borbe Krasuha-4, Repelent Patrol i Pancira S1M, možda sada za Vojsku Srbije postane realnost?\nViše u mojoj novoj kolumni na vazduhoplovnom portalu Tango Six!\nRepellent u borbenom položaju.jpg (61.32 KB, 400x631 - viewed 1 times.)\n« Reply #6 on: December 15, 2021, 11:26:58 am »\nČlanak vrlo dobar. Čitaoci u komentarima ima da naprave haos (kao po običaju )\n« Reply #7 on: December 23, 2021, 10:09:10 am »\nSrbija kupuje Repellent-Patrol?\nSve što je poznato o sistemima Repellent-1 i Repelent-Patrol.


Poketino kao Ser Aleks?! - Sportske.net\nPoketino kao Ser Aleks?!\nTrener Totenhema Maurisio Poketino rekao je danas da će ostati u tom fudbalskom klubu sve dok to bude želeo predsednik Danijel Levi.\nLjorente: "Možemo da se nosimo sa Realom"Zidan priznao koga se plaši, hoće li ga dovesti u Real?"Marka" se obrukala pisanjem o Totenhemu, stigao odgovor iz Londona!Čelsi izgubio od fenjeraša, "sedmica" moćnog SitijaČudo! Da ne veruješ ko je uspeo da iznervira najvećeg džentlmena, Poketina!\nLevi je nedavno izjavio da bi želeo da Poketino bude trener Totenhema i za 10 ili 15 godina.\n"Na vlasniku i predsedniku je odluka da li ćeš zadržati trenerski posao. Srećan sam. Uživam u Totenhemu, to je klub sa velikim potencijalom. Čekamo novi stadion, nove objekte, za koje mislim da će biti najbolji u Evropi. Pitanje je vremena kada ćemo se razviti i postati konkurentni i pokušati da osvojimo trofej", rekao je Poketino, preneli su britanski mediji.\n"Drago mi je što me Danijel podržava i govori ljudima šta očekuje od mene", dodao je on.\nMediji su spekulisali da je Barselona bila zainteresovana za Poketina, pre nego što je letos postavila Ernesta Valverdea za trenera. Poketino, bivši trener Espanjola, rekao je da je za njega "nemoguće" da ikada postane trener Barselone.\n"Ne moram to da ponavljam. To je nemoguće. Ne bih mogao da treniram Barselonu iz mnogo razloga u koje sada ne treba da ulazim. Kao što je predsednik (Danijel Levi) rekao, nadam se da ću ostati u Totenhemu 10 ili 15 godina. Voleo bih da potpišem taj ugovor", naveo je Poketino.\nTotenhem će u utorak od 20.45 igrati na Santjago Bernabeu protiv Real Madrida, utakmicu trećeg kola Grupe H u Ligi šampiona. Obe ekipe imaju po šest bodova, uz istu gol razliku od po 6:1.


Sa otvaranja festivala u PriÅ¡tini proÅ¡le godine (Foto Kim arhiva)\nFestival “Miredita, dobar dan!” u organizaciji Inicijative mladih za ljudska prava, Građanskih Inicijativa, Foruma ZFD i organizacije Integra sa Kosova, predstavljaće spoj umetnosti, savremene kulturne scene i pokretanja važnih pitanja koja se tiču kako prošlosti tako i budućnosti u vremenima koja predstavljaju veliki izazov za kosovsko i srpsko društvo, navedeno je u saopštenju.\nOve godine festival se simbolično otvara glasovima žrtava donetim u umetničkoj formi, jer je danas važnije nego ikada da ih čujemo, kako bismo razumeli da je mir jedina sigurna opcija za sve, poručili su organizatori.\n“Razgovor o bolnim temama je nulta tačka odnosa Srbije i Kosova, prošlost je tu da iz nje učimo, kako bismo naučili da se mir gradi na empatiji i činjenicama. Građani i građanke Srbije i Kosova zaslužuju mir koji traje, koji ih motiviše da se međusobno upoznaju i saznaju više jedni o drugima, a ne ksenofobiju i međusobno nerazumevanje, kom danas svedočimo” rekla je Fiona Jelići iz Inicijative mladih za ljudska prava.\nSvečanost povodom otvaranja, održaće se 26. maja, u dvorištu Centra za kulturnu dekontaminaciju u 18 časova, nakon čega će od 19:00 biti igrana predstava “Stifler”, koja kritički promatra moralne standarde društva koji se često koriste kao kriterijum za iskazivanje ljudskosti i pružanje pomoći.\nU fokusu debatnog programa festivala ove godine će biti odnos srpskog i kosovskog društva prema ratu u Ukrajini, kao i kultura sećanja na žrtve Golog otoka. Na repertoaru festivala ove godine je i film “Košnica”, rediteljke Bljerte Bašoli, koji će premijerno biti prikazan beogradskoj publici 28. maja od 20:00 u Jugoslovenskoj Kinoteci.\n“Košnica” je jedini film sa Zapadnog Balkana koji je ove godine ušao u uži izbor za nominaciju za prestižnu nagradu Oskar, a osvojio do sada mnogobrojne nagrade, među kojima i tri nagrade na Sandens festivalu.\nUlaz na film, kao i na sve događaje sa programa festivala “Mirëdita, dobar dan!” je besplatan.


Laguna - Bukmarker - Čitalačka kriza Generacije Z - Knjige o kojima se priča\nOni su bistri, inovativni, samouvereni kada je u pitanju bilo koja vrsta uređaja sa digitalnim displejom: oni su članovi generacije Z, generacije u kojoj većina nije svesna da su počeli da izazivaju kratke spojeve u nekim od bitnih kognitivnih i afektivnih procesa koji su stvorili digitalni svet u kome obitavaju. Štaviše, nemali broj ovih mladih ljudi bi se pomučio da pročita prethodnu rečenicu koja je po strukturi složena. Izveštaji instruktora koji rade na univerzitetima i u srednjim školama, poput Marka Edmundsona, opisuju kako veliki broj učenika više nema strpljenja da čita obimnije, teže tekstove poput romana iz XIX i XX veka.\nNe može se poreći da se mladi neprimetno menjaju, tako da ni sami, a ni većina odraslih to ne uviđa, naročito kada se pogleda kako, šta i zašto čitaju. Upravo se u književnosti nalazi osnova za to kako koji ljudi razmišljaju u poslednjih nekoliko vekova.\nPromena čitalačkih navika naših mladih je zabeležena u iznenađujućim rezultatima niza istraživanja naučnika iz Evrope, Izraela i SAD. Rezultate istraživanja o čitalačkim navikama mladih u poslednjih pedeset godina, Džin Tvenge i njene kolege objavili u tekstu „Uspon digitalnih medija, pad TV-a, i (bliska) propast štampe.“\nVerovatno najdepresivnija statistika koju naučnici navode jeste pad dnevne doze čitanja štampanih medija – bilo da su u pitanju magazini, knjige, itd. – sa 60 procenata u kasnim sedamdesetim na 12 procenata danas. Autori koriste pojam „teorija premeštanja“ da kontekstualizuju svoje rezultate; 82 procenta mladih danas koristi društvene mreže koje im više nego verovatno oduzimaju vreme koje bi nekada posvetili čitanju. Iako ove promene neke od nas zgražavaju, ne predstavljaju nikakvo iznenađenje.\nSlično istraživanje sprovedeno u Izraelu, pod vođstvom Rakafete Akerman i njenih kolega, uporedilo je čitalačke veštine generacije Z, na štampanim i digitalnim medijima, demonstrirajući iste trendove sa bitnom stavkom: kada im je postavljeno pitanje za koji medijum smatraju da im više pomaže u učenju, izraelski studenti su smatrali da su efikasniji kada koriste digitalne medije. Nisu znali da čitaju sa mnogo manje razumevanja i obraćanja pažnje na detalje kada čitaju sa ekrana. Pogrešno su povezali brzinu sa razumevanjem. Slična studija u istoj zemlji, ali sa mnogo mlađim čitaocimadala je iste rezultate.\nPitanje koje postavljaju ove studije imaju dalekosežne posledice za generaciju Z. Istraživanja iz oblasti neuronauke treba da pruže poseban doprinos. U sopstvenom istraživanju o načinu na koji ljudski mozak uči da čita, akcentovala sam ulogu neuroplasta u razumevanju promena pri čitanju u digitalnom svetu. Preciznije, učenje čitanja iziskuje od mozga da formira nove, elastične veze koje osposobljavaju mozak da čita i povezuje najsofisticiranije kognitivne i afektivne alate – to nazivamo procesima „dubokog čitanja“. Ključni, posebni procesi u vezama relfektuju okolinu koja ih formira – npr. sistem za pisanje, vrsta edukacije, karakteristike ili pristupačnost medija.\nAutor: Merien Vulf


Istorijat vina | Organ Vlasti\nIstorijat vina se proteže nekoliko hiljada godina unazad. Prvi arheološki tragovi proizvodnje vina datiraju iz 6000 godina pre Hrista u današnjoj Gruziji i Iranu.\nTakođe, stari tragovi proizvodnje vina postoje i u arheološkim detaljima drevnog Egipta. Arheolozi tvrde i da su prva vina u Evropi pravljena na teritoriji današnje Makedonije, a iz istog perioda se pojavljuju i tragovi proizvodnje vina u Kini. Vino je imalo i sakralnu ulogu kod svih naroda, a neke od tih uloga su se zadržale i danas (kroz hrišćanstvo).\nVino postaje uobičajeni napitak u antičkoj Grčkoj i Rimu, a većina današnjih evropskih plantaža vode poreklo još iz rimskog doba. Sa velikim širenjem rimskog carstva i vino je zauzimalo sve veću teritoriju i dobijalo nove poklonike koji se ovog napitka nisu odrekli ni posle propasti Rima. Iz rimskog doba potiče i, danas samo unapređena, tehnologija izrade vina, ali i izrada kvalitetnih buradi za čuvanje vina.\nU srednjevekovnoj Evropi, proizvodnja vina se značajno povećava i ono postaje najupotrebljavaniji napitak posle vode.\nKrajem 19. veka velika epidemija Filoksere u Evropi desetkovala je broj vinograda i dovela i do gubitka nekih od vrsta vinove loze. Iako tragična, ova epidemija je dovela i do uvođenja određenih standarada u uzgajanju i proizvodnji te, je tako dovela do potpune reforme vinogradarstva. Karakteristično je da je Balkan izbegao ovu katastrofu, što je omogućilo da neke vrste vinove loze „prežive” samo u našim predelima.\nNa teritoriji današnje Srbije, prvi tragovi koji ukazuju na proizvodnju vina su iz oko 400 godina pre Nove Ere pronađeni u Panonskoj niziji.\nZa Marka Aurelija Proba, rimskog cara rođenog u sremskom gradu Sirmijumu (Sremska Mitrovica) vezan je početak vinogradarstva u našim krajevima. Navodno je Marko Aurelije naredio sadnju vinove loze na padinama Alma Monsa, današnje Fruške Gore.\nRazvoj srpske države u 8. i 9. veku pratio je i razvoj vinogradarstva. U doba cara Dušana donet je i zakon koji je definisao spravljanje vina i njegov kvalitet. Sam car Dušan je posedovao velike vinograde i dvorski podrum u Velikoj Hoči odakle je ono vinovodom dugim 25 kilometara dopremano do dvora u tadašnjoj prestonici srpske države Prizrenu.\nNadiranjem Turaka u 14 veku centar srpske države se pomera ka današnjoj centralnoj Srbiji, a vinogradi prate ove migracije. Tako je već u doba kneza Lazara Kruševac postao vinogradarski centar.\nU doba vladavine Turaka veliki vinogradi su uništeni i vinogradarstvo stagnira sve do dobijanja nezavisnosti. U vreme već spomenute epidemije filoksere u Evropi, Srbija se pojavljuje kao značajan izvoznik vina u Francusku.\nPočetkom 20. veka, kralj Petar Karađorđević i kasnije kralj Aleksandar uticali na ogroman razvoj vinogradarstva u Srbiji. Oplenac i Topola postaju glavni centri i tu se tada proizvode vrhunska vina. Benčačku vinogradarsku zadrugu u blizini kraljevog doma godišnje je posećivalo i do 50 000 turista.\nDolaskom komunista najveći broj vinograda oko Topole je uništen i tek se u poslednjoj deceniji kraljev podrum na Topoli vraća u prvobitni izgled. Na sreću, još uvek postoje sačuvana vina, i čak i originalne flaše porodice Karađorđević, koje turisti mogu da vide u poseti podrumima vina u Topoli.


Donesena odluka o izuzeću sutkinje Željke Marenić iz predmeta za zločin u Sarajevu - Detektor\n23. Septembra 2020.13:50\nSud Bosne i Hercegovine donio je odluku o izuzeću sutkinje Željke Marenić iz postupka koji se vodi protiv Senada Džananovića i Edina Gadže, optuženih za zločine počinjene u sarajevskom naselju Alipašino Polje, jer je u ovom predmetu, kako tvrdi Odbrana, postupala kao istražni sudija.\nBranioci optuženih zatražili su izuzeće Marenić, članice Vijeća Suda BiH, jer je, kako su naveli u zahtjevu za izuzeće, postupala u ovom predmetu kao istražni sudija Okružnog suda Srpsko Sarajevo.\nIz Suda BiH su odgovorili za BIRN BiH da je odluka o izuzeću donijeta na općoj sjednici ove institucije 21. septembra.\n“Za novog člana Sudećeg vijeća određena je sudija Tatjana Kosović, a statusna konferencija – glavni pretres zakazan je za petak, 25. septembra”, naveli su iz Suda BiH.\nPrema informacijama iz Suda, advokati Senad Bilić i Senad Dupovac, branioci optuženih Džananovića i Gadže, 8. septembra ove godine su uputili zahtjev za izuzeće sutkinje Marenić, iz razloga što se ona pojavljuje kao potpisnik nekih dokumenata, koji su u sudski spis uloženi kao dokazi Tužilaštva Bosne i Hercegovine.\n“Ukoliko izvršite uvid u navedene dokaze Tužilaštva, vidjet ćete da se član Sudskog vijeća u ovom predmetu pojavljuje u svojstvu istražnog sudije Okružnog suda Srpsko Sarajevo, te je u tom svojstvu učestvovala kao istražni sudija, iz čega jasno proizilazi da je član Sudećeg vijeća, u istom ovom krivičnom predmetu, učestvovala u istražnim radnjama kao službeno lice, pa smatramo da je ispunjen zakonski razlog za izuzeće člana Sudskog vijeća Željke Marenić”, stoji u zahtjevu za izuzeće koji su advokati Bilić i Dupovac uputili Sudu.\nU zahtjevu za izuzeće stoji da je šest dokaza, koji su predočeni na grafoskopu u sudnici, autorizovano i da se na njima nalaze potpisi kako sutkinje Željke Marenić, tako i ostalih prisutnih službenim radnjama ekshumacije leševa na groblju “Lav”.\nIz Suda BiH su na upit BIRN-a BiH naveli da je na glavnom pretresu, održanom 3. septembra 2019. godine, Tužilaštvo vršilo izvođenje materijalnih dokaza – ulagalo ih u spis, po standardnoj proceduri da se dokaz stavi na grafoskop, a nakon toga se dâ mogućnost suprotnoj strani da iznese prigovore.\n“Između ostalih dokaza, Tužilaštvo je tada u spis uložilo i Zapisnik o ekshumaciji Osnovnog suda u Srpskom Sarajevu od 22. oktobra 1999. godine, koji zapisnik je sačinila tadašnji sudija Osnovnog suda Srpsko Sarajevo, a članica ovog vijeća sudija Marenić Željka. Uložena su još dva dokaza koja u osnovi potiču iz provedene radnje ekshumacije, i to fotodokumentacija i nalaz obducenta o pregledu pronađenih posmrtnih ostataka, pa se i na ta dva dokumenta pominje ime sudije Marenić Željke. Odbrana tada nije imala prigovora iako je ove dokumente imala u posjedu najkasnije sa 16. januarom 2017. godine”, naveli su iz Suda.\nPrema informacijama iz Suda, članovi Sudskog vijeća tada na glavnom pretresu nisu uočili da se ime sutkinje Marenić pojavljuje na uloženim dokumentima.\n“To smo uočili nakon okončanja tog glavnog pretresa, odmah smo analizirali ovu situaciju – vršili smo uvid u dostavljene dokaze, te zaključili da se nastala situacija može riješiti na način da se sporni dokumenti izdvoje iz spisa i da se ne koriste kod donošenja meritorne odluke. Tada ove dokaze nismo suštinski cijenili – a to se čini i inače tek prilikom donošenja odluke o krivnji, nakon okončanja glavnog pretresa a prije objavljivanja presude, već smo izvršili samo formalnu ocjenu dokaza u smislu da li isti mogu ostati u spisu i biti cijenjeni”, naveli su iz Suda.\nIz Suda su naglasili da je u momentu obavljanja ekshumacije stvarno nadležni sud – Okružni sud Srpsko Sarajevo – izdao naredbu za provođenje ekshumacije, a da je onda iz njima znanih razloga zatražio da na teren – ekshumaciju izađe neko od sudija Osnovnog suda Srpsko Sarajevo.\n“Željka Marenić, kao tadašnji sudija tog suda, po nalogu pretpostavljenog prisustvovala je predmetnoj ekshumaciji. U tom trenutku ta radnja ne veže se niti za jedan konkretni krivični spis, to se čini naknadno, nakon što se izvrši identifikacija žrtava u poznatoj proceduri, ako postoji određena poveznica između stradanja žrtve i radnji određenih osoba koje su doprinijele stradanju ekshumiranih”, naveli su iz Suda.\n“Sa sadržinom spornih dokumenata Vijeće je upoznato tek po ulaganju istih u spis”, naglašeno je iz Suda.\nNa ročištu održanom 4. septembra ove godine, Vijeće Suda Bosne i Hercegovine donijelo je odluku da se dokazi o ekshumacijama koje je Državno tužilaštvo uložilo na suđenju 3. septembra 2019. izuzmu iz postupka koji se vodi protiv Senada Džananovića i Edina Gadže, jer ih je potpisivala članica Vijeća u ovom predmetu.\nHalil Lagumdžija, predsjedavajući Vijeća Suda BiH, tada je rekao da se ti dokazi izoluju iz postupka jer je konstatovano da ih je potpisivala Željka Marenić, koja je u tom periodu postupala kao istražni sudija Osnovnog suda u Istočnom Sarajevu.\n“Ti dokazi neće biti cijenjeni”, kazao je Lagumdžija, dodavši da je takvo načelo zakonitosti.\nSuđenje za zločin počinjen u sarajevskom naselju Alipašino Polje bit će nastavljeno 25. septembra.\nSutkinja ovog suda Džemila Begović je 2017. godine izuzeta iz nekoliko predmeta ratnih zločina jer je kao tužilac prethodno radila na istragama, a potom je prebačena na Odjel za organizovani kriminal, privredni kriminal i korupciju i druga djela Suda BiH.\n“Razlog za donošenje ove odluke je involviranost sudije Begović u veći broj predmeta ratnih zločina u svojstvu tužioca Tužilaštva BiH, što je u konačnici dovelo do zahtjeva stranaka za izuzeće sudije Begović u nekim predmetima Odjela za ratne zločine, te je postojala realna mogućnost da se slični zahtjevi ponove u budućnosti”, saopćeno je tada iz Službe za odnose s javnošću Suda BiH.


Delamaris picnic skuša sa povrćem 125g limenka cena akcija Srbija\nDelamaris picnic skuša sa povrćem 125g limenka cene\nTrenutno nemamo slike za Delamaris picnic skuša sa povrćem 125g limenka\nEPonuda nije internet prodavnica već Vam omogućava da brzo i lako nađete Delamaris picnic skuša sa povrćem 125g limenka po najjeftinijoj ceni. Naš cilj je da kupci budu što bolje informisani o ponudi Delamaris picnic skuša sa povrćem 125g limenka na tržištu Srbije. Vrlo lako nalazite željeni proizvod za kategoriju Skuša cene, ne morate da lutate od sajta do sajta za Delamaris Skuša, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Delamaris picnic skuša sa povrćem 125g limenka sa PRODAVCEM. EPonuda ne može da garantuje potpunu tačnost specifikacije i slika za Delamaris picnic skuša sa povrćem 125g limenka. Pre kupovine, podatke za Delamaris picnic skuša sa povrćem 125g limenka proverite na sajtu PROIZVOĐAČA.


SOS linija za prevenciju suicida - za dve nedelje 320 poziva - Ozonpress :: internet portal\nTag: SOS linija, suicid\nKlinika za psihijatrijske bolesti „Dr Laza Lazarević“ je od 16. januara, kada je otvorena prva nacionalna SOS linija za preveniciju samoubistava, imala 320 poziva, rekla je za direktorka bolnice Ivana Stašević Karličić.\nPrema njenim rečima, nisu su obraćali samo oni zbog kojih je broj prevashodno pokrenut već i građani koje muči loš san, svakodnevne teškoće, mentalne smetnje….\nZvali su i ljudi sa naznakama neke životne krize, a obučeni stručnjaci koji dežuraju na toj liniji 24 sata sedam dana u nedelji im daju podršku i savetuju da izlaz postoji. „Ono što sigurno znamo jeste da ovakav rad, odnosno kol centri smanjuju stopu samoubistava za 30 odsto. Kroz vreme koje nam sledi videćemo koliko smo uradili“, rekla je Stašević Karličić za Tanjug.\nStopa suicida u celom svetu raste i to je posledica civilizacijskog toka,stope depresije i anksioznog poremećaja zbog načina života nametnog savremenom čoveku,kažu u ovoj instituciji. Samoubistvo je medicinski problem i preko devedeset posto ljudi koji su izvršili samoubistvo već su bolovali od duševne bolesti koju nisu lečili ili su je lečili neadekvatno,pokazuju istraživanja.\n„Šezdeset posto samoubica bolovalo je od nekog oblika depresije, a ostatak suicida uzrokovano je zbog bolesti zavisnoti, poremećaja ličnosti i šizofrenije kao najteže duševno oboljenje“,ističe direktorka „Dr Laze Lazarevića“\nGlavni medicinski tehničar na adolescentnom odeljenju ove ustanove i jedan od dežurnih na ovoj liniji, Aleksandar Stolić, kaže da se na njihov broj javljaju razni profili ljudi od onih koji traže pogrešnu pomoć do onih koji su ozbiljni u svojoj nameri da izvrše ili samopovređivanje ili suicid.\n„Mi smo tu da ih saslušamo,pružimo podršku, uputimo ih gde mogu da se jave, ali nama je sam poziv nada da nekome možemo da pomognemo i da ga sprečimo u nameri“,kaže Stolić. Statistike pokazuju da se u Srbiji godišnje izvrši oko 1.500 samoubistava, što jeste više u odnosu na period od pre 50 godina.\nSrbija se nalazi na 13 mestu u Evropi po stopi sam oubistava i ne pripada subkulturama koje imaju visoke stope suicida. „Broj nije mali i moramo da radimo na tome da ga smanjimo“, zakljčuje direktorka bolnice „Dr Laza Lazarević“.\nNa telefonski broj 011/7777-000 mogu se javiti oni koji pomišljaju na samoubistvo ili njihova porodica, a sa njima će razgovarati strucnjaci iz oblasti mentalnog zdravlja – psihijatri, psiholozi, socijalni radnici.\nSta uradi veselje.Pitam se uvek kako...\nNeko ide u karantin a neko ne nije isto...


RTS\t13.05.2016 19:15\nKošarkaši CSKA iz Moskve plasirali su se u finalu Evrolige, pošto su u polufinalu fajnal fora u Berlinu savladali Lokomotivu Kuban sa 88:81 (23:12, 24:25, 21:22, 20:22).\n"Armejci" su odlično ušli u meč i nadigrali protivnika u prvoj deonici, posle koje su imali 11 poena prednosti.\nMeđutim, Lokomotiva je zaigrala bolje, polako sustizala prednost i preostale tri deonice dobijala. Ipak, to je bilo nedovoljno, jer je i drugoj i trećoj četvrtini bila bolja za po jedan poen, dok je poslednju dobila sa 22:20.\nPotpuno nezaustavljiv u pobedničkoj ekipi bio je MVP Evrolige Nando De Kolo, koji je postigao 30 poena. Vitali Fridzon je dodao 13, a Viktor Hrijapa devet.\nMiloš Teodosić je ubacio šest poena i upisao šest asistencija.\nU Lokomotivi, Malkolm Dilejni je bio najefikasniji sa 26 poena, dok je Drejper dodao 17, a Rendolf 13.\nU drugom polufinalu sastaju se Fenerbahče i Laboral Kuča.


U biznis s malinama može se sa 2.700, kamilici dosta i 700 evra - AgroSmart\nU biznis s malinama može se sa 2.700, kamilici dosta i 700 evra\nProjekat za razvoj preduzetništva „Šansa za novi početak“ zvanično je pokrenut danas, a u narednih šest meseci biće održano osam preduzetničkih sajmova u osam regiona Srbije. Cilj je da se podstakne preduzetništvo u Srbiji i ohrabre ljude da iskoriste svoje znanje i resurse za započinjanje sopstvenog biznisa. Prva tri sajma održaće se u Nišu, Kruševcu i Subotici.\n„Preduzetničke ideje i preduzetnička iskustva koja će biti predstavljena na sajmovima, treba da pruže posebnu podršku radnicima preduzeća u restrukturiranju, da im ukažu na to kako najbolje mogu da iskoriste svoje znanje, iskustvo i sredstva, te da razvijanjem preduzetničkog duha obezbede radno mesto za sebe i članove svojih porodica. Takođe, ovaj projekat je namenjen i svima ostalima koji žele da se oprobaju u preduzetništvu i pokrenu sopstveni biznis“, izjavila je izvršna direktorka SAM Jelena Bulatović na predstavljanju projekta u Privrednoj komori Srbije (PKS).\nNa preduzetničkim sajmovima biće predstavljeno oko 200 preduzetničkih incijativa, koje su osmišljene na osnovu višemesečnog istraživanja i u skladu sa specifičnostima i potrebama svakog regiona u Srbiji, razvrstanih po delatnosti i visini investicije. Učesnici će dobiti besplatne savete i ideje o tome u koje oblasti mogu potencijalno investirati, šta je sve potrebno za pokretanje biznisa i kolika su početna sredstva.\n„Šansa za novi početak“ je projekat koji sprovodi SAM sa agencijom DNA Communications i uz finansijsku pomoć USAID u narednih 18 meseci. Podržali su ga Ministarstvo državne uprave i lokalne samouprave, Privredna komora Srbije, kao i brojni lokalni partneri koji se bave razvojem preduzetništva. Više informacija o projektu nalazi se na sajtu www.novipocetak.rs\nsam srpska asocijacija menadžera usaid


ZAKON O ŠEMAMA KVALITETA POLJOPRIVREDNIH I PREHRAMBENIH PROIZVODA: Radi se na registraciji crnogorskog pršuta\nNedavno formirani klaster Crnogorski pršut priprema proizvođačku sertifikaciju i dokumentaciju za registraciju tog proizvoda u Briselu, saopštio je član tog klastera i vlasnik kompanije Marteks, Dragan Martinović.\n"Očekujemo da ubrzo u Briselu zvanično registrujemo brend crnogorski pršut. Dokumenta za sertifikaciju su poslata prije mjesec dana, a kompletiramo i ostalu dokumentaciju potrebnu za dobijanje brenda", ukazao je Martinović.\nOn je rekao da je klaster proizvođača sa Cetinja angažovao stručnjake sa Poljoprivrednog fakulteta u Zagrebu da im realizuju ovaj projekat.\n"Imaćemo evropsku zaštitu proizvoda, a očekujemo da ćemo nakon brendiranja crnogorski pršut dići na viši nivo, a ubrzo očekujemo benefite od ovog procesa i marketinške aktivnosti", rekao je Martinović i dodao da će novi proizvod zadovoljavati evropske standarde bezbjednosti hrane i biti konkurentan na domaćem i inostranom tržištu.\nPrema riječima Martinovića, proizvođači sa Cetinja su bili primorani da krenu u registraciju brenda crnogorski pršut, zato što nijesu mogli naći zajednički jezik oko geografskog područja sa Udruženjem proizvođača njeguških specijaliteta.\nNaglasio je da će brendirani proizvod odlikovati smanjen salinitet, minimalna starost godinu, kao i visok kvalitet proizvodnje.\nIz Ministarstva ekonomije podsjetili su da je njeguški pršut dobio zaštićenu geografsku oznaku u oktobru 2016. godine i time postao prvi zaštićeni crnogorski proizvod. Objašnjavaju da to znači da se u određenom geografskom području ne moraju odvijati sve faze proizvodnje, prerade ili pripreme, odnosno da nije neophodno da sirovina potiče iz tog područja.\n"Za geografsku oznaku, konkretno za proizvodnju njeguškog pršuta, svinje ne moraju da se uzgajaju u Crnoj Gori", ukazali su predstavnici Ministarstva i objasnili da u skladu sa Zakonom o šemama kvaliteta poljoprivrednih i prehrambenih proizvoda ("Sl. list CG", br. 22/2017), postoje dva oblika zaštite i to oznaka porijekla i geografska oznaka.\nSlično našem njeguškom pršutu, u Sloveniji je zaštićen kraški pršut, a u Hrvatskoj dalmatinski i drniški pršut.\nIZVOR: Vebsajt RTCG 09.08.2018.


Izložba slika Gaspara van Vitela otvorena u Beogradu - WANNABE MAGAZINE\n“Veoma sam ponosan što u Istorijski muzej Srbije donosim ova dva umetnička dela koja pripadaju kolekciji Intesa Sanpaolo u Palati Zevalos Stiljano u Napulju (Palazzo Zevallos Stigliano). Intesa Sanpaolo posluje u zemljama koje imaju bogatu kulturu i nasleđe, i veruje da su aktivnosti u oblasti kulture način da se povežu zajednice. Ulaganje u kulturu podstiče društveni napredak i pruža podršku privrednom rastu“, izjavio je Đan Marija Gros Pjetro, predsIzložba slika Gaspara van Vitela otvorena u Beograduednik Upravnog odbora Intesa Sanpaolo.\n“Izuzetno smo ponosni što smo kao deo bankarske grupacije Intesa Sanpaolo u prilici da poštovaocima umetnosti u našoj zemlji približimo deo kulturne riznice Italije i umetničke kolekcije naše matične Grupe. Banca Intesa je na tržištu prepoznata kao vodeća poslovna banka u Srbiji, a u društvenom kontekstu kao finansijska institucija koja svoju posvećenost zajednici iskazuje pre svega kroz ulaganje u razvoj umetnosti i kulture i zaštitu kulturno-istorijske baštine, na šta nas upućuje internacionalno iskustvo naše matične Grupe i koreni koje vučemo iz Italije”, izjavila je Draginja Đurić, predsednik Izvršnog odbora Banca Intesa.\n“Zahvaljujem bankarskoj grupaciji Intesa Sanpaolo što je prepoznala Istorijski muzej Srbije kao značajnu ustanovu kulture u kojoj treba da budu izložena dva umetnička dela iz njene jedinstvene kolekcije”, izjavila je dr Dušica Bojić, direktor Istorijskog muzeja Srbije.


Arhiva - Devojka proviruje kroz prorez na džinovskoj zastavi Kosva tokom proslave devete godišnjice nezavisnosti u glavnom gradu Prištini, Kosovo, 17. februara 2017.\nPar meseci unazad na okruglim stolovima i dijalozima koji se vode u vezi Kosova, Briselskog dijaloga i unutrašnjeg dijaloga sve češće učesnici pominju podelu ove teritorije kao jedno od mogućih rešenja.\nZato možda i ne čudi da je ministar odbrane Srbije Aleksandar Vulin u svojoj nedavnoj izjavi utvrdio da "trajno i sigurno razgraničenje između Srba i Albanaca mora da se uspostavi na prostoru Kosova i Metohije".\nMinistar nije objasnio gde bi tačno granica bila, ali s obzirom na nekih 50 000 Srba koji još uvek žive severno od Ibra i ne priznaju vlasti u Prištini, verovatno da je mislio na upravo taj deo teritorije.\nMartin Brusis, politički analitičar iz Nemačke, kaže da izjave srpskih poltičara ove vrste datiraju još iz devedesetih godina i podseća da je ministar Dačić u nekoliko navrata zagovarao podelu, u tekstu koji je napisao za Večernje novosti u avgustu 2017. godine, kao i kada je 2013. godine predložio razmenu teritorija sa Kosovom.\n"Vulin takođe naglašava pregovore sa Tiranom, a ne sa Prištinom. On sugeriše da pregovori o normalizaciji sa Prištinom treba da budu povezani sa rešenjem o srpskom nacionalnom pitanju. Iako on ocenjuje da je svoje izjave izrekao u svojstvu političara, a ne kao ministar odbrane, ova izjava pokazuje da političke frakcije unutar vlade odbijaju da prihvate format srpsko-kosovskog sporazuma koji zahteva EU," kaže Brusis.\nZa sada zvanična politika srpskih vlasti nije podela Kosova, ali ni zvaničnici iz EU ne šalju jasan signal da podela nije rešenje. Čak je i evropski komesar za proširenje i susedsku politiku Johanes Han, u nedavnoj poseti Beogradu, rekao da pravno obavezujući sporazum o normalizaciji odnosa sa Prištinom ne znači priznanje, odnosno da EU nema unapred pripremljeno rešenje, već sve zavisi od ishoda dijaloga, i da je "papir potpuno prazan".\nOno što nije jasno su posledice takve podele i šta bi ona značila za region u kojem postoje problemi na teritoriji Bosne i Hercegovine, kao i na Jugu Srbije.\nPeđa Popović, kolumnista Danasa, misli da ako se podela desi na miran način, onda ne bi trebalo da ima puno posledica na region ali i da dosta toga zavisi od političke volje jer postoji nedoslednost međunarodne zajednice kada je pitanju Kosovo i međunarodno pravo.\n"Podsetimo da su granice jugoslovenskih republika uzete kao nepromenljive zbog čega se i vodio rat četiri godine, a zatim se vodio rat da bi se promenila republička granica Srbije. Nedoslednost u perspektivi ostavlja trajnu neuralgiju pre svega kada je u pitanju status Republike Srpske u Bosni i Hercegovini, jer ne postoje principi koji se poštuju," kaže Popović.\nOn podseća da prema međunarodnom pravu, secesija je priznata ako se se dogovore obe strane, a to do sada nije bio slučaj.\n"Zbog toga se sada velike sile trude da posle NATO agresije i de fakto preuzimanja Kosova, nateraju dve strane na dogovor i tako na neki način poštuju međunardno pravo. No problem je što imamo pregovore neiskrenih učesnika," objašnjava kolumnista Danasa.\nOn misli da do podele može doći i ne mora. "Pre bih uložio novac da neće, mada će podele ostati unutar Kosova," objašnjava Popović.\nBrusis ne vidi da bi do podele moglo doći jer su i EU i SAD su odbile podelu Kosova zbog zabrinutosti da takav scenario može da oslabi koheziju susednih, osetljivih multinacionalnih država, kao što su Bosna i Makedonija.\n"Štaviše, podela teritorija na osnovu etničkih kriterijuma takođe može biti destabilizirajući faktor za druge etnički raznovrsne države. Dodatno, mislim da se podela neće desiti, čak iako se Beograd i Priština slože oko ove opcije," navodi Brusis.\nDa podela Kosova može da uzrokuje probleme u regionu jasno je kada razgovarate sa Albancima iz Preševske doline. Njihov stav je nepromenjiv i misle da bi se u najširem smislu u regionu otvorile mnoge druge teme, za koje niko ne zna sigurno kako bi se rešavale.\nRagmi Mustafa, šef odborničke grupe Partije za demokratsko delovanje (PDD) iz Medveđe ocenjuje da će takav predlog će izazvati "domino efekat, umesto energije da se koncentrišu za razvoj i napredak, biti usmerena na nacionalističkom diskursu folklora bez sadržaja".\n"Nije poznato ni šta se deli, niti kako počinje ili kako se ovaj proces završava. Posledice za region su veoma nepredvidljive, jer nijedna zemlja u regionu nema ni strategiju niti program za ovaj proces. Možda razmena u nekom drugom trenutku može da ima smisla, jer za sada nema jasnih referenci niti jasnih političkih akcija. Bez predvidljivosti, to znači merenje vojnih snaga koje bi predstavljale veliki gubitak," kaže Mustafa.\nOno što je sigurno je da bi etnički Albanci iz Preševa, Bujanovca i Medveđe zasigurno tražili razmenu teritorije, ukoliko do podele Kosova i dođe, a to je upravo situacija koju bi zapadni političari hteli da izbegnu, jer region vide kao deo EU u koju Srbija i Kosovo žele da pristupe. No, pre toga problem Kosova mora bit rešen.


ćelije - Sputnjik Srbija\n10:06 18 April 2021\nVideti svet očima ptice selice bilo bi prilično sablasno iskustvo. Nešto u vezi sa njihovim vizuelnim sistemom omogućava im da „vide“ magnetno polje naše planete, što je posledica kvantne fizike i biohemije i pomaže im u kretanju na velikim daljinama. Međutim, najnovije istraživanje je dokazalo da magnetno polje suptilno detektuju i ljudske ćelije.\nSrpski naučnik u velikom projektu SAD: Otkriće važno za lečenje raka i KOVID-a 19\nTrenutno najvažnije istraživanje u Americi koje se bavi novim načinom lečenja karcinoma dalo je odgovor i na pitanje kako koronavirus napada naš organizam i moći će da pomogne u lečenju. U revolucionarnom istraživanju učestvuje i Srbin Nemanja Despot Marjanović, čija su specijalnost upravo pluća.\nNanoubice: „Samouništavanje“ ćelija raka nakon komande čestica gvožđe oksida\nIstraživači Baltičkog federalnog univerziteta „Imanuel Kant“ i Nacionalnog univerziteta za nauku i tehnologiju „Misis“ odredili su odnos magnetnih nanočestica i ćelija raka u ljudskom telu.\nSunđer koji je pronađen u zalivu Manado u Indoneziji, proizvodi molekul manzamin A, koji zaustavlja rast kancerogenih ćelija grlića materice, otkrili su naučnici s Medicinskog univerziteta u Južnoj Karolini, koledža „Čarlston”, Univerziteta „Gadža Mada” u Indoneziji i Univerziteta u Malaji u Maleziji.\nBugarska kompanija razvija novi molekul leka za borbu protiv koronavirusa\nBugarska kompanija „Mikar inovejšn“ razvila je novi molekul leka koji štiti zdrave ćelije od virusne infekcije sprečavajući koronavirus da dospe u njih, saopšteno je na sastanku Vlade, a preneo je list „Trud“.\nĆelije raka teško je pobediti zbog ekstrahromosomalnih kružnih molekula DNK, otkrili su naučnici sa Kalifornijskog univerziteta u San Dijegu, Univerziteta Stanford i Medicinskog instituta „Howard Hugues“ u studiji objavljenoj u časopisu „Nature“.\nJapanci ukrštaju ljude i životinje, počeli eksperimenti\nJapanski naučnici će stvoriti hibrid čoveka i životinje u embrionalnom obliku uvođenjem ljudskih ćelija u embrione miševa i pacova. Naučnici su dobili tu mogućnost tek nakon što su japanske vlasti ukinule zakonodavna ograničenja za istraživanja u toj oblasti.\nNaučnici pronašli način za sprečavanje metastaze raka\nNaučnici sa Univerziteta u Bazelu otkrili su sredstvo koje sprečava nastanak metastaza prilikom obolevanja od raka dojke, prenosi portal „Medikal ekspres“.\nĆelije u našim telima sve vreme umiru, sad znamo koliko brzo\nNaučnici su otkrili da smrt putuje u beskrajnim talasima kroz ćelije koje se kreću 30 mikrometara (0,03 milimetara) u minutu, piše u novoj studiji sistemskih biologa Xijanrui Čenga i Džejmsa Ferela sa Univerziteta Stanford, objavljenoj u magazinu „Sajens“.\nOtkriće: Trening može da zameni — vrela kupka\nNajnovija istraživanja su pokazala da opuštanje u toploj kupki ima jednako pozitivne učinke na organizam kao i 30 minuta šetnje, navodi portal „Sajens alert“.\nNaučnici dokazali: Znate li da ste poluljudi?\nLjudske ćelije čine samo 43 odsto ukupnog broja ćelija čoveka. Ostalo su mikroskopski kolonizatori, kažu naučnici.\nSenzacionalno otkriće koje će iskoreniti gojaznost\nLjudske moždane ćelije koje kontrolišu apetit otkrivene su prvi put tokom istraživanja naučnika sa Univerziteta Vorvik.\nStručnjaci iz Njujorka sproveli su laboratorijsko istraživanje na miševima. Posmatranje miševa je pokazalo da sa nedostatkom hranljivih materija mozak glodara počinje da kompenzuje nedostajuće elemente drugim ćelijama koje se nalaze u mozgu.\nVelika Britanija izoluje džihadiste u posebne ćelije\nVelika Britanija će izolovati islamističke ekstremiste u posebne jedinice u zatvorima sa jakim obezbeđenjem kako bi ograničila njihovu sposobnost da radikalizuju druge zatvorenike, saopštila je danas Vlada te zemlje, a prenosi Rojters.


NAJVEĆA KRIZNA ŽARIŠTA U SVETU U 2020: I Balkan Je Među Njima, Evo Zbog čega Može Izbiti Rat (VIDEO)\nPostoje više potencijalnih žarišta izbijanja globalnih ratova tokom 2020. godine, među kojima je i Balkan, tvrdi politikolog Aleksandar Pavić.\nPavić kaže da je izraelaski lobi odgovoran za američi napad na iranskog generala Kasem Sulejmanija u Iraku i da Izrael želi da gurne Ameriku u sukob sa Iranom. Međutim, Pavić smatra da je nakon atentata i iranskog odgovora došlo do smirivanja situacije i da je mnogo veća opasnost po svetski mir predstavljaju turske ambicije u Mediteranu.\nPavić kaže da Tursko uključivanje u libijski sukob na strani Vlade Nacionalnoj jedinstva sa sedištem u Tripoliju zapravo pokušaj Erdogana da stavi pod svoju kontrolu gasne potencijale Mediterana. Istovremeno Erdogan želi da eksplatiše i gasna nalazišta nadomak Kipra. On je objasnio da ovo ugrožava Kipar, Grčku, Egipat, Izrael, SAD i EU i da je zato Mediteran mnogo vrelija tačka za potencijalni rat.\nUkrajina je takođe mesto na kome je lako pokrenuti novi sukob kaže Pavić dodajući da će rizik za to biti najveći tokom najavljenih velikih NATO vežbi na granicama Rusije koje će se održavati tokom 2020. godine, a koje imaju za cilj da pokažu koliko brzo SAD i NATO mogu da prebace oružje i snage blizu Rusije.\nKomentarišući dešavanja u Crnoj Gori, Pavić smatra da su SAD naterale Mila Đukanovića da krene u obračun sa SPC i Srbima. On veruje da Đukanoviću nije bilo u interesu da sada izazove krizu ali da je bio prisuljen od svojih nadređenih. Prema njegovim procenama Đukanović će iz ovog sukoba izaći, u najmanju ruku, prilično oslabljen i da je reakcija SPC i vernika i njihova mobolizacija u odbrani vere bila iznenađenje za režim u Podgorici.\nPrema njegovim rečima, BiH je u stalnim tenzijama zbog pokušaja da se ukine Republika Srpska, takođe migranti se u sve većem broju zadržavaju u BIH, a da oni mogu biti iskorišćeni za destabilizaciju situacije.\nKao potencijalnu kriznu tačku u 2020. godini Pavić vidi i Severnu Makedoniju jer, kako tvrdi, SAD žele da spreče završetak projekta pruge od luke Pirej ka Mađarskoj koja je deo kineskog projekta Novi put svile.\nPrethodni tekstKONGRES IZGLASAO: Tramp u vojnim akcijama dobija ograničenja\nSledeći tekstĐOKOVIĆ DOMINIRA: Srbija i Rusija se bore za ulazak u finale


Politika | Dragan Varagić Blog - Part 6\nVeć mesecima traje tragična varijanta potpuno neumesnog političkog komentarisanja na web sajtovima klasičnih medija. Vlasnici istih medija ne sankcionišu ovakve varijante komentarisanja jer imaju mišljenje da ovakvi komentari (njihovo unošenje) povećava posetu. Na njihovu žalost, ovakve posete su uglavnom lažne, jer se ostvaruju putem...\nAutor teksta: Dragan Varagić, 27/12/2011\nAutor teksta: Dragan Varagić, 01/12/2011\nAutor teksta: Dragan Varagić, 16/05/2011\nProšlo je nešto više od godinu dana kako sam napisao veoma zapaženi tekst sa temom: Dužnik - najisplativiji posao u Srbiji. U tekstu je objašnjeno stanje u kojem se i danas nalazimo (dužnička kriza), kao i šta je potrebno uraditi da se to stanje prekine (jednom zauvek). Ispostavilo se da je logično produžavanje agonije dužničke...\nAutor teksta: Dragan Varagić, 26/02/2011\nStrana 6 od 13Start«...234567891011...»Kraj


Teo u reprezentaciji! - povezane vesti - Naslovi.net\nSportski žurnal 11.02.2019\nSelektor Srbije Aleksandar Đorđević objavio je spisak reprezentativnih kandidata za predstojeće mečeve šestog „prozora“ kvalifikacija za SP 2019. u Kini protiv Estonije i Izraela. Srpski nacionalni tim će se okupiti u ponedeljak 18. februara… »\nĐorđević pozvao Teodosića\nN1 Info 11.02.2019\nSelektor košarkaške reprezentacije Srbije Aleksandar Đorđević saopštio je spisak igrača na koje računa u poslednjem "prozoru" kvalifikacija za Svetsko prvenstvo u Kini ovog leta. Na spisku su Miloš Teodosić, doskorašnji igrač Los Anđeles… »\nSelektor košarkaške reprezentacije Srbije Aleksandar Đorđević objavio je spisak igrača za predstojeće mečeve kvalifikacija za Svetsko prvenstvo protiv Estonije i Izraela. Aleksandar Đorđević saopštio je na koje igrače računa za predstojeće… »\nSelektor košarkaške reprezentacije Srbije Aleksandar Đorđević objavio je danas spisak igrača za predstojeće mečeve kvalifikacija za Svetsko prvenstvo protiv Estonije i Izraela, a na tom spisku je i doskorašnji igrač Los Anđeles klipersa Miloš… »\nVesti online 11.02.2019\nSelektor Đorđević pozvao kapitena za dva odlučujuća meča u kvalifikacijama za Svetsko prvenstvo u Kini dogodine. Srbija 21. februara igra kao gost Estonije (18 časova), a u poslednjem kolu, tri dana zatim, dočekuje Izrael (16). Na košarkaški… »\nVIDEO Neredi u Meksiku zbog hapšenja El Čapovog sina\nRadio 021 pre 1 satjoš 13 povezanih\nTomić posle makabija: Otkrio šta je razlog raspada Zvezde u produžetku…\nEU: Bez dogovora o S.Makedoniji i Albaniji\nMUP: U dve odvojene akcije dvojica uhapšena zbog trgovine oružjem i drogom\nNovi magazin pre 34 minutajoš 8 povezanih\nB92 pre 3 satajoš 8 povezanih


PREMIJER USK U utorak će stručnjaci Ministarstva obići obje lokacije\nBivši dispanzer ''Agrokomerca'' u naselju Polje u Velikoj Kladuši te hale i objekti bivših farmi u Donjoj Vidovskoj potencijalne su lokacije za formiranje privremenih prihvatnih migrantskih centara za Bihać i Veliku Kladušu.\nOvo je saopćio premijer USK Husein Rošić nakon razgovora u Ministarstvu sigurnosti BiH.\n- U utorak će stručnjaci Ministarstva obići obje lokacije i donijeti odluku o pripremi objekata. Sve poslove na rekonstrukciji i prilagodbi radit će se u organizaciji Ministarstva, kao i sve ostale obaveze prema migrantima, smještaj, ishrana i ostalo - kazao je Rošić i dodao:\n''Kada je riječ o bivšem 'Agrokomercovom' dispanzeru, tu bi bili smještene porodice s djecom, a ostali u halama u Donjoj Vidovskoj. Na obje lokacije može se smjestiti blizu pet hiljada osoba. Nadalje, mi smo dogovorili da se 50 migranata, koji su uglavnom boravili u napuštenoj zgradi Doma penzionera u Bihaću, vrati u Hadžiće. Oni će biti vraćeni i zbog asocijalnog i nasilničkog ponašanja i koji su registrirani u MUP USK.''\nVelika Kladuša Polje Donja Vidovska Husein Rošić Unsko-sanski kanton\nNasilje u Velikoj Kladuši: Žrtve moraju u sigurnu kuću, a nasilnici ostaju u zajedničkom domu\nGrom izazvao požar na kući, nestalo vode i struje


Italijanski mediji pišu: “Samo ova dva napadača imaju siguran ostanak u Interu”\nPrema pisanjima torinskog medija “Tuttosport”, samo dva napadača iz trenutne ekipe Intera imaju šansu da ostanu i naredne sezone u redovima ovog kluba.\nPoznati italijanski sportski magazin “Tuttosport” kaže kako će većina napadača Intera napustiti klub naredne sezone jer klub želi finansijski priliv u svrhu dovođenja pojačanja na drugim dijelovima terena od sljedeće takmičarske godine.\nTako će Aleksis Sančez i Felipe Kaisedo skoro pa sigurno napustiti Inter dok će većina mladih ofanzivnih igrača koji su trenutno na pozajmicama takođe biti stavljeni na transfer listu.\nI kada igra protiv njih donosi im novac: Bivši klub Edina Džeke zaradio na njemu\nOno možda i najvažnije, za Lautara Martineza se čeka prikladna novčana ponuda, a za njegove se usluge navodno već raspituju velikani evropskog fudbala.\nTako će prema riječima “Tuttosport-a”, u redovima Intera naredne sezone ostati tek dva napadača iz trenutne ekipe, a radi se o Hoakinu Korei te bosanskohercegovačkom napadaču Edinu Džeki.\nKorea se pokazao kao koristan fudbaler koji dosta radi za ekipu i koji može igrati na toj poziciji polušpica koja mu u suštini i najviše odgovara, dok je Džeko svoje vrijeme u Interu opravdao sa nekoliko važnih golova te takođe asistencija.\nDžeko ima još godina dana ugovora sa Interom tako da će sada ovaj već 36-godišnji fudbaler i sa te strane teško napustiti klub, dok bi Koreaa ipak mogao otići, ali bi za njegove usluge milanski klub tražio veliki novac, tako da je i njegov odlazak veoma malo vjerovatan.\nPrethodni članakU Barsi ponovo zavladala letargija: Čavi priznao tužnu činjenicu\nNaredni članakBranko Lazić ponovo najbolji defanzivac ABA lige


Izvor: ItRešenja.com, 28.Jan.2020, 16:38\nSvet se suočava sa gorućim problemom koji u atmosferi stvara pokrivač gasa koji zadržava toplotu i menja svetsku klimu. Temperatura planete je već porasla za 1 stepen celzijusa i ukoliko se ovaj trend nastavi, posledice bi mogle biti katastrofalne.\nPrema zvaničnim podacima, čovečanstvo svake godine ispusti u atmosferu više od 50 milijardi metričkih tona dodatnih gasova sa efektom staklene bašte. Ovo nije problem koji traje nekoliko godina ili čak decenija, jer jednom kada višak ugljenika uđe u atmosferu, potrebno je i više hiljada godina da se rasturi. Svetski stručnjaci za klimu slažu se da se moraju preduzeti hitne mere kako bi se smanjile štetne emisije, odnosno dostigla „neto nula“ emisija, što znači da...


Kako prenose grčki mediji, Kešelj (28) je najveće pojačanje u istoriji ovog grčkog kluba. Potencijalni reprezentativac Srbije bio je bez angažmana od kraja prošle sezone, tokom koje je nosio dres Mega Leksa.\n- Posle sjajne sezone, naše ambicije su bile najveće moguće, a to znači NBA ili Evroliga. U tom kontekstu Marko je i nastupao na Letnjoj NBA ligi, ali ipak nije uspeo da se izbori za garantovani ugovor. U prethodnom periodu imali smo više dobrih ponuda, ali nijedna nije bila iz Evrolige. To je bio razlog zbog čega su sve odbijene. Rok za registraciju igrača za prvu fazu Top 16 je protekao pre nekoliko dana, a kvalitetne evroligaške ponude nije bilo, zbog čega je postalo očigledno da moramo da se okrenemo drugim opcijama - objasnio je Kešeljev menadžer Miodrag Ražnatović.\nPoznati agent je dodao da je Lavrio prvi poslao ponudu nakon isteka roka za registraciju Evrolige.\n- Marko je rešio da je prihvati bez oklevanja, zato sto se uželeo igre, a potom i zato što dolazi iz Grčke, zemlje u kojoj je doživeo najlepše trenutke karijere i gde se najbolje oseća - poručio je Ražnatović.\nKešelj bi mogao da debituje već u subotu u meču protiv Koroivosa.


Elektrodistribucija Srbije najavljuje veliki projekat zamene brojila\nFoto: Printscreen RTS/Youtube\nElektrodistribucije Srbije (EDS), zadužena za distributivni sistem za prenos električne energije, uskoro će objaviti javni poziv za izbor konsultanta za nabavku pametnih brojila.\nElektrodistribucija Srbije potpisala je sredinom septembra ugovor o kreditiranju uvođenja pametnih brojila sa Evropskom bankom za obnovu i razvoj (EBRD). Ukupna vrednost projekta je 80 miliona evra, a ugovor sa EBRD-om se odnosi na prvu fazu – nabavku i instalaciju sistema i softvera i oko 205.000 brojila u Čačku, Nišu i Kraljevu, koja će biti vredna 40 miliona evra.\nNova brojila će pomoći da se smanje gubici u mreži, spreči neovlašćeno trošenje električne energije ili krađa i omogući daljinsko očitavanje potrošnje. Takođe, biće moguće i daljinsko isključenje potrošača sa mreže, priključenje prozjumera, kao i praćenje potrošnje u realnom vremenu.\nEDS očekuje da u ovo vreme sledeće godine započne ugradnju novih brojila\nSaša Stefanović, direktor Poslovnog sistema EDS-a, izjavio je da je ova kompanija na početku posla zamene brojila i da je u ovom trenutku jedino potpisan ugovor o kreditu sa EBRD, preneo je RTS.\nOn je naveo da su stvoreni preduslovi za pripremu tehničke dokumentacije i za raspisivanje javne nabavke, i to za izbor konsultanta, a zatim i za isporučioca opreme.\nOvaj proces u skladu sa procedurama odvijaće se u narednih šest do devet meseci, a Stefanović očekuje da bi u ovo vreme sledeće godine EDS trebalo da ima komercijalni ugovor i da započne zamenu brojila.\nBiće nabavljen softver i hardver koji će nadograditi već ugrađena pametna brojila\nOn je istakao da EDS svake godine uloži oko pet miliona evra u kupovinu novih elektronskih brojila. Kao operator distributivnog sistema, ova kompanija ima obavezu da menja stara i dotrajala brojila i da ugrađuje nova kako bi u svakom trenutku imala tačna merenja potrošene električne energije.\nEDS godinama unazad ugrađuje pametna brojila, a ono što sada želi da uradi je da to brojilo nadogradi savremenim softverom i hardverom koji će moći automatski da prikuplja podatke i da ih obrađuje, naglasio je Stefanović.\nGubici godišnje odnesu 200 miliona evra\nGubitak električne energije u niskonaponskoj mreži u 2019. godini je bio 11 odsto, dok je u Evropi četiri. Na ovaj način EDS godišnje izgubi električne energije u vrednosti od 200 miliona evra.\nNovi savremeni sistem će, prema rečima Stefanovića, omogućiti da EDS ima daljinski nadzor nad svim mernim mestima. Kompanija će moći da prati sve energetske veličine, kao što su napon, električna energija i snaga.\nTakođe, moći će da preuzima i dobija informacije sa mernog mesta o pokušaju fizičkog pristupa mernom mestu, otvaranju poklopca brojila, postavljanju magneta i sličnih uređaja koji mogu da ometaju pravilno merenje potrošnje, najavljuje Stefanović.\nEDS će, kako je dodao, moći i daljinski da isključi potrošača sa mreže.\nPametna brojila važna na putu tranzicije ka modernom elektroenergetskom sistemu\nElena Boškov Kovač, direktorka i jedan od osnivača IKT firme Blueprint Energy Solution, kaže za Balkan Green Energy News, da je projekat instaliranja pametnih brojila važan momenat za EDS i Srbiju na putu tranzicije ka modernom elektroenergetskom sistemu i digitalizaciji jednog od najvažnijih elemenata elektrodistributivne mreže – mernoj infrastrukturi.\nDo 2024, podsetila je očekuje se da će gotovo 77 odsto evropskih potrošača imati pametno brojilo za struju.\nPotencijal korišćenja ovakvih digitalnih tehnologija značajno doprinosi energetskoj efikasnosti i može pomoći EDS-u u boljem upravljanju mrežom i njenom modernizacijom koja se zasniva na pouzdanijoj analizi podataka koje će ovaj projekat pružiti.\nDa bi projekat bio uspešan važno je osmisliti ga u skladu sa međunarodnim standardima\nProjekat će biti koristan za ceo elektroenergetski sistem Srbije kroz odlaganje određenih investicija u energetsku infrastrukturu, omogućenu i poboljšanu integraciju obnovljivih izvora energije, veću energetsku efikasnost i poboljšan kvalitet snabdevanja električnom energijom kranjih potrošača, istakla je Boškov Kovač, koja je takođe i kopredsedavajuća grupe koja savetuje Evropsku komisiju o koracima koje je potrebno napraviti u kontekstu daljeg napredovanja energetske tranzicije.\nOna smatra da je za ostvarivanje očekivanih ciljeva ovog projekta EDS-a bitno da se instaliranje pametnih brojila i njihove infrastrukture osmisli uz uvažavanje neophodnih funkcionalnosti u skladu sa međunarodnim standardima i odgovarajućim softverom i hardverom kako bi se dobio maksimalan učinak iz ove investicije.\nTagovi: EBRD, Elektrodistribucija Srbije, investicija, kredit, operator distributivnog sistema, pametna brojila\nPočetna » Vesti » Električna energija » Elektrodistribucija Srbije najavljuje veliki projekat zamene brojila


ATP protiv odluke Vimbldona\nBeta 20. aprila 2022. 21:30\nUdruženje teniskih profesionalaca (ATP) izrazilo je danas neslaganje sa odlukom organizatora najznačajnijeg svetskog teniskog turnira Vimbldona kojom je zabranjen nastup ruskim i beloruskim takmičarima zbog ruske invazije na Ukrajinu.\n„Naš sport se ponosi time što funkcioniše na principima zasluženosti i poštenja gde se igrači takmiče kao pojedinci i obezbedjuju svoj nastup na turnirima svojim rezultatima. Verujemo kako je današnja jednostrana odluka Vimbldona i Britanskog teniskog saveza o isključenju ruskih i beloruskih igrača sa ovogodišnjih britanskih turnira na travnatoj podlozi nepoštena i moguće je kako će postaviti uništavajući pesedan“, stoji u saopštenju ATP-a, prenela je HINA.\n„Diskriminacija na nacionalnoj osnovi takodje predstavlja i kršenje našeg sporazuma sa Vimbldonom prema kom se ulazak igrača na turnir bazira samo na osnovu rezultata. Naše dalje akcije u vezi ove odluke dogovorićemo sa našim izvršnim organima.“\n„Važno je napomenuti kako će ruski i beloruski igrači i dalje smeti da nastupaju na ATP turnirima bez nacionalnih obeležja. Paralelno sa tim, nastavićemo sa humanitrnom podrškom za Ukrajinu“, objavio je ATP.


Đoković: Ljudima u Srbiji naneto mnogo nepravde! : Nadlanu.com\nĐoković: Ljudima u Srbiji naneto mnogo nepravde!\nObjavljeno 26. avg 2013. / 21:08:38\n"Ne kažem da je Srbija najbolja država na svetu, ali sigurno ne zaslužuje takav tretman svetske štampe. Ja, koji sam odrastao u Srbiji, znam istoriju svog naroda. Znam koliko je nepravde naneto našim ljudima", kazao je, između ostalog, Đoković.\nOn je dodao da se čak trudi da "ne sudi tim ljudima" naglašavajući kako je siguran da nisu dobro informisani.\n"Sve je to posledica medijskog ocrnjavanja Srbije u poslednjih 20 godina", konstatovao je svetski teniski broj jedan.\nNjujorker je na devet strana objavio priču o Đokovićevom životu i karijeri, a sažeto ga opisuje kao "sportistu, zabavljača, humanitarca, patriotu i porodičnog čoveka, najpozantijeg Srbina na svetu - čoveka koji nikoga ne ostavlja ravnodušnim" i veruje 100 odsto u životnu filozofiju "Privlačiš stvari onako kako razmišljaš, ti si onakav kakve su ti misli".\nAutorka teksta podseća da je Đoković najbolji teniser sveta već 85 nedelja, osim Vimbldona osvojio je još 36 ATP titula, uključujući tri Australijen opena zaredom i jedan US Open. U 2011. godini postigao je nešto što mnogi smatraju najboljom sezonom u istoriji tenisa - dobio je 70 od 76 mečeva, zabeležio 41 pobedu u nizu, a nije poražen pre polufinala na gren slemovima u poslednje tri godine.\nSrpski teniser naveo je da je veoma pobožan, da mu je pokojni patrijarh Pavle jedan od uzora, i da se ne odvaja od drvenog krsta i brojanice koje je nabavio u Hilandaru.\nOn je istakao da mu je mnogo značila poseta manastiru iz 12. veka koji je osnovao prvi srpski arhiepiskop Sveti Sava, gde je 2009. godine boravio sa ocem i braćom.\n"To je najsvetije mesto koje sam posetio u svom životu. Po ceo dan smo se molili, šetali, jeli dva puta dnevno... Jednostavno te vraća korenima i sebi samom", rekao je Đoković.\nSrpski teniser je naveo da ima planove za budućnost i da po završetku karijere "pre svega, vidi sebe kao porodičnog čoveka".\nĐoković ove nedelje startuje na poslednjem gren slem turniru sezone, US Openu, kojeg je osvojio 2011. godine.


Srbija optužuje Darka Šarića? – Monitor\nSrbija optužuje Darka Šarića?\nAnti-kokainska akcija američke Agencije za suzbijanje narkotika (DEA) i bezbjednosnih službi zemalja Južne Amerike je nastavljena kada je u kući u predgrađu Buenos Ajresa zaplijenjeno 492 kilograma droge. Kokain je bio skriven u specijalno za tu svrhu izolovanom tajnom podrumu u zidu otvora za lift u zgradi u kojoj su boravile osobe iz Srbije i Crne Gore. Radi se o osobama koje su već osumnjičene za prebacivanje 2,2 tone kokaina zaplijenjenog 15. oktobra u Urugvaju. Srpska Bezbjednosno-informativna agencija (BIA) bila je takođe uključena u akciju Balkanski ratnik. Argentinska televizija Telefe lansirala je dopunjen policijski izvještaj o akciji tokom koje je obavljena rekordna zaplijena kokaina. U izvještaju je, prenosi srpski tabloid Alo, „kao mozak operacije imenovan Darko Šarić (star 38 godina)”. Darka Šarića su Argentinci označili kao vođu, organizatora i ,,veliki mozak” čitave operacije. ,,Ovaj čovjek, koji je u Srbiji inače ugledni biznismen, nije uopšte dolazio u Argentinu, već je sve obavljao iz Srbije”, prenio je Telefe. Alo podsjeća na nezvanične informacije da je Šarić navodno tijesno sarađivao sa Sretenom Jocićem, alijas Jocom Amsterdamom, koji je optužen za organizovanje ubistva Iva Pukanića. Pravosudni organi Argentine su izdali potjernice za srpskim i crnogorskim državljanima Nenadom Novakovićem, Draškom Vukovićem, Borisom Labanom, Markom Pandrcem i Igorom Stjepovićem, koji na prostoru Latinske Amerike borave više mjeseci.\nZahtjevom Specijalnog tužilaštva za proširenje istrage do sada je u Srbiji, prema Večernjim novostima, obuhvaćeno 17 osoba. U Srbiji su uhapšeni i Dejan Dakić, Miloš Pandrc, Radan Adamović, te Beranci Miloš Krgović i Dragan Labudović . Od Labudovića je oduzet luksuzni BMV iksm, šest crnogorskih tablica, kao i 540.000 eura.\nSpecijalno tužilaštvo je podsjetilo da je pokrenulo krivični postupak protiv Željka Vujanovića, Marka Vorotovića i Nikole Pavlovića zbog sumnje da su kao organizatori i pripadnici međunarodne kriminalne grupe nabavili zaplijenjeni kokain radi njegovog transporta i prodaje u Evropi.\nMeđutim, ni srpska policija, ni njihova tajna služba, niti tužilaštvo nijesu se zvanično oglasili povodom izvještaja da je argentinske policija Darka Šarića označila kao vođu grupe.\nBeogradska Politika piše da će sljedeći potez srpskih vlasti biti krivična prijava protiv osumnjičenih organizatora, a zatim i raspisivanje potjernica.\n,,Prema našim saznanjima”, citira Politika izvor blizak tamošnjem Savjetu za nacionalnu bezbjednost, „oni se trenutno nalaze u Crnoj Gori, gdje ih od pravde čuva čovjek za koga se vjeruje da je narkobaron broj jedan na ovim prostorima. Osumnjičeni organizatori su braća, ali vjerujemo da su oni samo izvršioci naloga jednog daleko moćnijeg čovjeka”.\nČovjek za koga se sumnja da stoji iza dvojice osumnjičenih organizatora, piše Politika, poznat je kao „neformalni kralj crnogorskog podzemlja”. Pretpostavlja se da je on obezbijedio oko 120 miliona američkih dolara koliko je plaćen zaplijenjeni kokain i da je organizovao kontakt u Kolumbiji preko kojeg je droga nabavljena.\nMeđutim, izgleda da još ne postoje materijalni dokazi ili bilo kakvi tragovi da je ,,neformalni kralj crnogorskog podzemlja” osumnjičenim organizatorima dao nalog da se kokain nabavi i transportuje.\nSagovornik Politike”tvrdi da će poslije podnošenja prijave protiv osumnjičenih organizatora šverca kokaina i raspisivanja potjernica biti podnijet zahtjev za oduzimanje njihove imovine. U njihovom vlasništvu se nalazi više desetina lokala u Srbiji, kao i najmanje dva hotela. Takođe, oni su vlasnici i više desetina stanova i luksuznih automobila, kao i klubova i diskoteka.\nZavidnu imovinu posjeduju i u Crnoj Gori: vlasnici su hotela u Budvi, nekoliko poznatih klubova i jednog fudbalskog kluba. Osumnjičeni organizatori šverca kokaina su označeni u policijskoj Beloj knjizi MUP-a Srbije kao članovi zloglasne grupe Amerika koja je, navodno, poznata po svojim dobrim vezama sa kolumbijskim narkokartelima, ali i sa italijanskim kriminalcima u Sjedinjenim Američkim Državama.\nBeogradski Glas javnosti je objavio verziju po kojoj je DEA, kao moguće naručioce ukupno tri tone kokaina iz Urugvaja, označila petoricu „barona kokaina” iz Srbije i Crne Gore.\nJednom od njih – koji se u dopisu DEA navodno vodi pod šifrom Baron C – prije mjesec dana već je privremeno oduzet jedan objekat u Crnoj Gori, na osnovu rješenja Specijalnog suda u Beogradu, gdje mu se sudi u odsustvu. Ovaj kontroverzni srpski biznismen, za kojim je iz Beograda raspisana Interpolova potjernica, vlasnik je i osnivač niza firmi u zemlji i inostranstvu koje se bave prodajom i distribucijom vina, papira, kao i nekretninama. Njegova zvanična imovina procijenjena je prošle godine na oko 650 miliona eura!\nIsti medij navodi da je sljedeći u dopisu DEA Baron B, kralj crnogorskog i balkanskog podzemlja. Navodno ima veći uticaj i bogatstvo od samog premijera Mila Đukanovića. Smatra se da je njegov udio u kokainskom plijenu oko trećine. Takođe, vjeruje se da novac pere preko sporta i ugostiteljstva, kao i da kontroliše igre na sreću. Bavi se turizmom i zabavom, strasni je ljubitelj fudbala i rasnih konja i vlasnik nekoliko atraktivnih nekretnina i kasina na primorju.\nGlas javnosti piše da se ime pomenutog ,,barona” dovodilo u vezu i sa italijanskim mafijašima kojima je navodno pružao zaštitu i za to dobijao dio od šverca cigareta. Sve do sada uspijevao je da se izvuče iz svake zamke, zahvaljujući, vjeruje se, zaštiti koju uživa od samog državnog vrha.\nNajjači srpski igrač u kokainskom lancu, prema Glasu javnosti, jeste Baron K, rođeni Beograđanin koji je postao ekspert u rasturanju kokaina na sitno, preko razgranate mreže manjih dilera. Taj novac uložio je u građevinske poslove i kupovinu nekretnina po Srbiji i inostranstvu. Priča se da je vlasnik kladionice, a dovodio se i u vezu sa fudbalskim transferima. U Beloj knjizi o kriminalu MUP Srbije pominje se kao osnivač i vođa novobeogradskog klana. Trenutno, tvrde upućeni, živi na relaciji Beograd – Južna Amerika.\nJavnosti najmanje poznat, ali dovoljno jak da „uposli” krak kokaina ka Italiji je Baron D1 sa sjevera Crne Gore koji pripada novijoj generaciji velikih narkodilera.\nTotalno iznenađenje za balkanske policije je Baron D2, jer je oduvijek važio za mafijaškog atentatora na poznate ličnosti. Ne razmeće se ni kešom ni nekretninama. Prema procjenama DEA, njemu je bio namijenjen najmanji dio kokainskog kolača.\nPrema nezvaničnim informacijama iz dosadašnje istrage, konci u krijumčarskom lancu su povlačeni iz Crne Gore, piše beogradski tabloid Alo.\nNavodno je riječ o Darku Šariću, kontroverznom biznismenu iz Pljevalja i vlasniku brojne imovine u Crnoj Gori i Srbiji koja se vodi na njegovog mlađeg brata Duška.\nSrpska policija bi, spekuliše štampa u Beogradu, uskoro trebalo da podnese krivične prijave protiv braće Šarić, koji se nalaze u Crnoj Gori.\nU međuvremenu, policije nekoliko zemalja rade i na prikupljanju dokaza koji bi srpsko-crnogorski narko-klan doveli u vezu i sa ubistvima u Mostaru i Barseloni.\nSumnja se da ovaj klan stoji iza ubistva Beranca Branislava Obradovića u Mostaru, čije je tijelo nađeno u bunaru 14. oktobra ove godine, samo dan prije nego što je u luci u Urugvaju zaplijenjeno 2,2 tone kokaina. Bosanska policija je uhapsila je dvije osobe i raspisala potjernicu za petoricom osumnjičenih, a kao organizator zločina imenovan je Mostarac koji ima i državljanstvo Njemačke. Sumnja se da taj klan stoji i iza likvidacije barskog pomorca u Barseloni, čije je tijelo nađeno u zapaljenom džipu. Pomorac je, inače, bio prijatelj nestalog Slobodana Radonjića, čiji je otac bio poslovni partner Branislava Šaranovića koji je nedavno ubijen u Beogradu.\nRade za rusku mafiju\nAdvokat i nekadašnji šef beogradske kriminalističke policije Marko Nicović smatra da srpsko-crnogorski narko kartel radi za rusku mafiju, glavnu u distribuciji kokaina i najjaču u kontaktima sa kolumbijskim i argentinskim kartelima.\n,,Ruska mafija koristi lokalne mafije kako bi servisirali njihove velike projekte, jer crnogorska mafija, pa ni srpska nema taj novac. Radi se o cifri od stotinu miliona eura, koje mafije sa ovih prostora ne mogu da imaju”, navodi Nicović\nBretonvudski šerif pred vratima\nPanike nema, nedoumice rastu\nArapski gradovi na Luštici\nUmorni od glasanja\nPreko sirotinje iz krize


Kupovina nekretnina – na šta sve treba obratiti pažnju - Listovi nepokretnosti\nMnogo je stvari na koje treba obratiti pažnju kada se bira nekretnina. Važno je da budu dostupni listovi nepokretnosti koji dokazuju vlasništvo, zatim da se svi podaci poklapaju i da se dogovoreno ispoštuje u predviđenom roku. Ukoliko se radi o osobama koje nemaju prethodnog iskustva u prometu nekretnina, poželjno je da se angažuju i posrednici – profesionalne agencije koje će celokupnu proceduru besprekorno obaviti.\nDokumentacija za kupovinu nekretnine\nKako su papiri ključni za prenos vlasništva sa prodavca na kupca, a istovremeno i značajan dokaz o validnosti i potpunosti celokupne procedure, važno je da nijedan dokument ne izostane. Listovi nepokretnosti su zvanična dokumenta koja se po osnovu zahteva dobijaju u lokalnoj katastarskoj službi. Obrazac se može popuniti i putem E-katastra, koji predstavlja internet bazu podataka o svim nepokretnostima. Veliki je značaj koji imaju listovi nepokretnosti za promet nekretnina, jer pokazuju da li je objekat uknjižen, ko je vlasnik i da li ih možda ima više, dokle je stigao postupak legalizacije, kao i grafički prikazuju celokupnu strukturu i plan objekata.\nPored njih, tu je i zvanični ugovor, koji se potpisuje na kraju procedure – kada se kupac i prodavac maksimalno usaglase, i uvere da su obe strane spremne da ispune svoje obaveze. Uz sve navedeno potrebna su i lična dokumenta prodavca, kao i kupca. Često se zahtevaju i određene potvrde da nekretnina nije predmet bračne podele predugovorom, kao i saglasnosti o prodaji od strane drugih članova porodice koji mogu biti eventualno suvlasnici. Preporuka je angažovati advokata ili agenciju, koji će obezbediti poštovanje zakonske procedure.\nStanje nekretnine za kupoprodaju\nIako je list nepokretnosti, ugovor, potvrde, izjave i saglasnosti neizostavan deo procedure kupoprodaje, važno je ispratiti i samo stanje nekretnine. Ukoliko se jednom objekat pregleda prilikom razmatranja opcija, pre zaključenja ugovora je važno ponovo pogledati stanje. Misli se pre svega da li je ispoštovano dogovoreno – da li su stvari kompletno iseljene, ili u prostoru ukoliko su i oni deo kupoprodaje.\nPored toga, ispravnost vodovodnih, grejnih i električnih instalacija se podrazumeva, pa se čak mogu povesti i majstori koji će napraviti najbolju procenu. Ukoliko je dogovor da se objekat okreči, određeni elementi i delovi zamene, pre ugovaranja i posebno plaćanja važno je da se ustanovi da je ispoštovano sve što je i dogovoreno. U proveru nekrentine ubraja se potvrđivanje vlasništva nad parking mestom, kao i garažom, podrumom i drugim prostorijama ukoliko su deo prometa sa nekretninom.\nKupovina nekretnina je veoma složena procedura, a često i dugotrajna. Kako bi se proces ubrzao, a ugovor potpisao i promet ostvario, poželjno je da se obe strane unapred upoznaju sa zakonskom procedurom i pravilima prakse. Angažovanje profesionalne pomoći, kao što su advokati, odlazak kod notara i javne overe su neizostavan deo uspešne kupovine, odnosno prodaje nekretnina.


SARAJEVO – U više gradova Federacija BiH, Bihaću, Tuzli, Zenici i Mostaru, održani su mitinzi podrške ratnom komandantu tzv. Armije RBiH, Atifu Dudakoviću i 12-storici njegovih saboraca Petog korpusa, osumnjičenima za zločin poritv čovenosti, i ratni zločin protiv srpskih civila tokom poslednjeg rata na prostoru BiH.\nDudaković izlazi iz pritvora (Foto Tanjug)\nDudaković i 12 njegovih saboraca uhapšeni su u petak pod sumnjom da su izvršili ratni zločin i zločin protiv čovečnosti, a na osnovu istrage koja je trajala gotovo 12 godina i na osnovu argumentovanih dokaza, ali je Sud BiH juče odlučio da ih pusti da se brane sa slobode.\nI dok zvaničici u Republici Srpskoj i institucijama BiH protestuju zbog takve odluke Suda nazivajući je katastrofalnom, mada i očekivanom, u četiri grada Federacije održani su mitinzi podrške ratnom komandantu tzv. Armije RBiH.\nNa Gradskom trgu u Bihaću, gde je Dudaković uhapšen, skup podrške su organizovala udruženja bivših boraca, Kabinet gradonačelnika i kantonalna vlada. Za njih je, poručili su, Peti korus „vodio je časnu borbu” zahvaljujući, kako su poručili, njihovim generalima, komandantima i borcima.\nSud BiH je juče odbio predlog državnog Tužilaštva da se Dudakoviću i 12-orici pripadnika Petog korpusa odredi jednomesečni pritvor nakon što su uhapšeni u petak.\nU vezi sa tim zločinom dostavljeno je osam hiljada dokaznih stranica, dokumentacije za 256 ubijenih osoba, a najstarija žrtva imala je 99 godina, a najmlađa devet godina.\nDudaković nije samo nalogodavac već i izvršilac.\nA o tome postoje brojni dokazi i čak video snimci pa se veruje da Dudakovića teško može da spase bilo koja odbrana.\nSkupovi podrške Dudakoviću i ostalima, koji su uhapšeni u petak u velikoj akciji Agencije za istrage i zaštitu, održani su i u Zenici, Tuzli i Mostaru.


Utakmica 1. kola kvalifikacija za Ligu Evrope izmešu Radničkog i Flore na programu je u četvrtak od 18 sati u glavnom gradu Estonije. Revanš je za sedam dana u Nišu, a ukupni pobednik u narednom kolu ide na megdan Ajntrahtu iz Frankfurta.\n„Biće jako teška utakmica, Flora je prva na tabeli, igra dobro, po mom mišljenju imaju najbolje mlade igrače Estonije, dobre strance... Odigrali su 19 utakmica, takmičarska su ekipa, dobro organizovavna, što je svakako nezgodno za nas”, rekao je Simo Krunić.\nPrema njegovim rečima, da bi se ostvario povoljan rezultat, ekipa mora da pruži maksimum.\n„Mi smo nova ekipa, moramo da shvatimo ozbiljno utakmicu. Bili bismo zadovoljni i nerešenim rezultatom. Naša prednost je što se ovde igra prvi meč, pa u revanšu, ako nešto ne bude dobro, nadoknadimo”, istakao je šef struke Radničkog i dodao da zna da neki igrači nisu 100 odsto spremni, ali svakako će dobiti šansu.\nStefan Đorđević, Prvotimac Nišlija rekao je da ekipi Flore daje ulogu blagog favorita u prvom meču, ali da je siguran u prolaz.\n„Čeka nas teska utakmica, kod njih sve polazi od iskusnog Vasiljeva, dobro smo ih analizirali i dajemo im ulogu blago favorita, pre svega jer su dugo zajedno. Ali verujem da ćemo dati maksimum i vratiti se kući sa povoljnim rezultatom. Ovo je samo prvo poluvreme i uz dužno poštovanje rivala, uveren sam da ćemo mi da prođemo dalje", istakao je Djordjević.


ČAČAK - Čačanskoj firmi P. S. Fashion nedostaje kadar za obavljanje poslova šivača, krojača i modelara, a opterećuje ih i nekontrolisan uvoz jeftine konfekcijske robe, posebno iz Kine.\nBEOGRAD - "Zainteresovane su i domaće firme, ali i neki strani fondovi. Postoje i interes, i novac, i volja. Ali ne možete da kupite nešto što još ne znate šta je."\nBEOGRAD - Predsednik Privredne komore Srbije najavio je danas da će komore Zapadnog Balkana evidentirati barijere u međusobnoj trgovini u regionu i vladama uputiti preporuke za njihovo otklanjanje.\nČadež: Članarinu u Komori neće plaćati 75% firmi\nBEOGRAD - U jedinstvenom komorskom sistemu koji počinje da funkcioniše u ovoj godini, privrednici će, kako je istakao, plaćati jednu članarinu – u zajedničku komorsku kasu.\nČadež: Važan svaki kilometar autoputa\nBEOGRAD - Otvaranje autoputa Ljig-Preljina dobro je za privlačenje investicija, jer oni očekuju dobru infrastrukturu, koja znači jeftiniji transport i konkurentnost robe.


Frankfurt ima sezonu iz snova i trenutno je na trećem mestu koje direktno vodi u Ligu šampiona naredne sezone. Teško je očekivati da će Frankfurt izdržati na ovoj poziciji do kraja pošto će dosta ekipa želeti to mesto, pre svega Dortmund, ali ako Frankfurt bude nastavio sa dobrim partijama onda će san i da im se ostvari. Jeste ova ekipa doživela dva teška poraza u poslednja četiri kola, ali to su bili i očekivani porazi jer teško ko odlazi sa bodovima kući sa gostovanja Lajpcigu i Leverkuzenu. Glavni razlog zašto je Frankfurt ovako visoko plasiran jesu partije koje ovaj tim pruža na domaćem terenu - šest pobeda, tri nerešene, nijedan poraz.\nIngolštat je trenutno na pretposlednjem mestu na tabeli i ima čak četiri poraza u poslednjih pet utakmica. Međutim, nije sve tako crno za ovu ekipu jer su to sve bili tesni porazi od Šalkea, Herte i Bajerna. Na primer, Bajern je uspeo da ih savlada zahvaljujući golovima u 90. i 91. minutu.\nStoji da su bodovi za opstanak bitniji od bilo kojih drugih bodova i da Ingolštat igra solidno u poslednje vreme i pored svih tih poraza, ali verujem da će Frankfurt ipak iskoristiti prednost domaćeg terena i doći do nova tri boda. Niko Kovač je pokazao ove sezone u više navrata da je dosta dobar trener i sigurno je da će dobro pripremiti ovu utakmicu i da će sa svojim timom doći do sedme pobede na svom terenu.


Energyobserver - SRBIJA / RERI: PONIŠTENA GRAĐEVINSKA DOZVOLA ZA GONDOLU NA KALEMEGDANU\nSRBIJA / RERI: PONIŠTENA GRAĐEVINSKA DOZVOLA ZA GONDOLU NA KALEMEGDANU\nRegulatorni institut za obnovljivu energiju i životnu sredinu (RERI) saopštio je da je Upravni sud doneo odluku da uvaži tužbu te organizacije i poništi građevinsku dozvolu za izgradnju gondole na Kalemegdanu koju je izdalo Ministarstvo građevinarstva, saobraćaja i infrastrukture.\nKako se navodi u saopštenju, Upravni sud je u potpunosti usvojio argumentaciju pravnog tima RERI-ja, konstatujući, između ostalog, da je izvođenje pripremnih radova bilo pravno nemoguće bez prethodno pribavljene saglasnosti na studiju o proceni uticaja na životnu sredinu.\nPredmet će biti vraćen nadležnom ministarstvu na ponovno odlučivanje.\nU saopštenju se navodi i da se RERI najiskrenije zahvaljuje Evropa Nostri koja im je pružila stručnu podršku, kao i svim stručnjacima, nevladinim organizacijama, aktivistima i medijima koji su nepokolebljivo branili Kalemegdan i Beogradsku tvrđavu.\nPodsetimo, gradske vlasti su planirale izgradnju gondole koja bi povezala Kalemegdan sa Novim Beogradom. Kako je najavljivano, trasa gondole bi bila duga jedan kilometar, a mogla bi da preveze tri hiljade putnika za jedan sat, putovanje bi trajalo oko pet minuta.\nGradnji ove gondole usprotivila se stručna javnost, a peticiju protiv njene gradnje potpisalo je oko 14.000 građana.


5 najboljih hotela za porodice u Dobroti - TripAdvisor\nNajbolji hoteli za porodice - Dobrota, Crna Gora\nHoteli za porodice - Dobrota\n9 od 72 objekta odgovara vašim filterima. Obriši sve filtere\nBr. 1 od 9 – objekti sa najboljim odnosom cena/kvalitet – Hoteli za porodice - Dobrota\nBr. 2 od 9 – objekti sa najboljim odnosom cena/kvalitet – Hoteli za porodice - Dobrota\nBr. 3 od 9 – objekti sa najboljim odnosom cena/kvalitet – Hoteli za porodice - Dobrota\nBr. 4 od 9 – objekti sa najboljim odnosom cena/kvalitet – Hoteli za porodice - Dobrota\nBr. 5 od 9 – objekti sa najboljim odnosom cena/kvalitet – Hoteli za porodice - Dobrota\nBr. 6 od 9 – objekti sa najboljim odnosom cena/kvalitet – Hoteli za porodice - Dobrota\nBr. 7 od 9 – objekti sa najboljim odnosom cena/kvalitet – Hoteli za porodice - Dobrota\nBr. 8 od 9 – objekti sa najboljim odnosom cena/kvalitet – Hoteli za porodice - Dobrota\nBr. 9 od 9 – objekti sa najboljim odnosom cena/kvalitet – Hoteli za porodice - Dobrota\nDrugi smeštajni objekti u blizini – Dobrota (21)\n0,7 km od: Dobrota\nBr. 52 od 218 objekata iz ostalih vrsta smeštaja u Kotoru\nBr. 46 od 218 objekata iz ostalih vrsta smeštaja u Kotoru\nBr. 6 od 218 objekata iz ostalih vrsta smeštaja u Kotoru\nBr. 2 od 3 hotela u Prčnju\n“obiteljksi crnogorski hotel”\nBr. 1 od 7 noćenja s doručkom u Prčnju\n“Slatki mali, obiteljski hotel”\nBr. 4 od 218 objekata iz ostalih vrsta smeštaja u Kotoru\nBr. 74 od 218 objekata iz ostalih vrsta smeštaja u Kotoru\nBr. 25 od 218 objekata iz ostalih vrsta smeštaja u Kotoru\nBr. 63 od 218 objekata iz ostalih vrsta smeštaja u Kotoru\n1,2 km od: Dobrota\nBr. 34 od 218 objekata iz ostalih vrsta smeštaja u Kotoru\nBr. 47 od 218 objekata iz ostalih vrsta smeštaja u Kotoru\n1,3 km od: Dobrota\nBr. 4 od 26 objekata iz ostalih vrsta smeštaja u Prčnju\n1,4 km od: Dobrota\nBr. 12 od 218 objekata iz ostalih vrsta smeštaja u Kotoru\n1,6 km od: Dobrota\nBr. 8 od 218 objekata iz ostalih vrsta smeštaja u Kotoru\n1,7 km od: Dobrota\nBr. 29 od 218 objekata iz ostalih vrsta smeštaja u Kotoru\nBr. 7 od 24 noćenja s doručkom u Kotoru\nBr. 4 od 4 hotela u Kotoru\n“Romantično gnezdo u srcu starog grada”


Obnova dragocenog nasleđa Studenice – Lepe vesti ONLINE\nMajstori i restauratori vredno rade kako bi se sačuvao srednjovekovni manastirski kompleks – deo srpske, ali i svetske kulturno-istorijske baštine\nU godini kada Srpska pravoslavna crkva obeležava sedam vekova od smrti Svetog kralja Milutina, u manastiru Studenica se obnavlja njegova zadužbina – Kraljeva crkva. Do sredine decembra trajaće radovi na spoljašnjem delu crkve, a potom će se preći i na očuvanje živopisa, koji je jednako vredan kao i onaj u Bogorodičinoj crkvi.\nKraljeva crkva, zadužbina Stefana Uroša II Milutina u Studenici, mnogo je manja od Bogorodičine, a posvećena je njenim roditeljima – svetiteljima Joakimu i Ani.\nMajstori i restauratori na Kraljevoj crkvi prevashodno rade na uklanjanju naslaga koje su se vekovima taložile na kamenim vencima, potprozornicima i stubovima, a cilj je da se reši problem vlage, kako freske ne bi propadale i kako bi crkva ostala sačuvana za buduća pokolenja, prenosi Radio-televizija Srbije.\nKralj Milutin je bio jedan od najmoćnijih srpskih vladara, a nakon što ga je crkva kanonizovala kao Svetog kralja, jednako se poštuje i slavi u Srbiji i Bugarskoj. Ostao je upamćen kao zadužbinar i kralj koji je najduže vladao od svih Nemanjića – za 39 godina vladavine vodio je uspešne ratove protiv Vizantije i Bugarske od kojih je trajno preoteo teritorije od Ohrida do Braničeva. Kanonizovan je 1324. godine kao Sveti kralj. Njegove čudesne isceliteljske mošti nalaze se u crkvi Svete nedelje u Sofiji.\nU Manastiru Studenica je u toku 2021. godine sproveden još jedan veoma značajan projekat – restauracija najvrednijeg živopisa u Srbiji iz vremena Svetog Save, u Bogorodičinoj crkvi.\nRadove je izveo Republički zavod za zaštitu spomenika kulture Beograd, a sredstva obezbedilo Ministarstvo kulture i informisanja.\nGlavni hram manastirskog kompeksa posvećen Bogorodici Dobrotvorki, Evergetidi, građen je kao centralna zadužbina koju je Stefan Nemanja namenio sebi za grobnu crkvu.\nNajraniji živopis Bogorodičine crkve najviši je domet vizantijske umetnosti sa samog početka 13. veka. Obnovljeni živopis iz 16. veka rađen je stručno i znalački i predstavlja prvi restauratorski poduhvat u Srba.


Odgovor: Kada su u pitanju obuke državnih službenika i namještenika, rodna ravnopravnost je jedna od tema u okviru Programa stručnog usavršavanja državnih službenika i namještenika za 2013. i 2014. koji sprovodi Uprava za kadrove. Međutim, interesovanje za ovu temu u 2014. godini nije bilo veliko, pa je Uprava za kadrove organizovala samo jednu obuku na temu rodne ravnopravnosti1. I Ministarstvo za ljudska i manjinska prava sprovodi predavanja na temu rodne ravnopravnosti, sa grupom trenera iz različitih institucija, međutim program nije akreditovan i ne postoji kurikulum. Obuka pravosudnih organa je u nadležnosti Centra za obuku nosilaca pravosudne funkcije koji fukcioniše pri Vrhovnom sudu Crne Gore, a normativno je uređena Zakonom o edukaciji u pravosudnim organima2.\nOdgovor: Kada su u pitanju obuke državnih službenika i namještenika, rodna ravnopravnost je jedna od tema u okviru Programa stručnog usavršavanja državnih službenika i namještenika za 2013. i 2014. koji sprovodi Uprava za kadrove. Međutim, interesovanje za ovu temu u 2014. godini nije bilo veliko, pa je Uprava za kadrove organizovala samo jednu obuku na temu rodne ravnopravnosti1. I Ministarstvo za ljudska i manjinska prava sprovodi predavanja na temu rodne ravnopravnosti, sa grupom trenera iz različitih institucija, međutim program nije akreditovan i ne postoji kurikulum. Obuka pravosudnih organa je u nadležnosti Centra za obuku nosilaca pravosudne funkcije koji fukcioniše pri Vrhovnom sudu Crne Gore, a normativno je uređena Zakonom o edukaciji u pravosudnim organima2. Edukacije se odnose na teme iz različitih pravnih i drugih oblasti zavisno od potreba pravosuđa i u skladu sa programom rada i reformskim aktivnostima u pravosuđu. Obuhvataju razne pravne oblasti, kao što su: primjena zakona i drugih propisa sa akcentom na novo zakonodavstvo, poznavanje najznačajnijih oblasti međunarodnog prava, međunarodnih standarda i preporuka uključujući pravo EU i pitanje ljudskih prava. Centar je u saradnji sa UNDP učestovao u organizaciji seminara za obuku pravosudnih organa o nasilju u porodici i multisketorskoj saradnji.\nVećinu obuka koje se organizuju za državne institucije su obuke na radnom mjestu u vidu seminara, predavanja, okruglih stolova. Najveći broj edukacija koje uključuju aspekt rodno zasnovanog nasilja i prava žrtava su organizovale ženske nevladine organizacije, u pomoć međunarodnih donatora.\nKroz Program rodne ravnopravnosti IPA 2010, koji je sproveo UNDP u saradnji sa Ministarstvom za ljudska i manjinska prava -Odjeljenjem za rodnu ravnopravnost i uz podršku Delegacije Evropske unije u Crnoj Gori, organizovana je u toku 2012. godine petodnevna obuka za 20 trenera/ica o implementaciji Protokola o postupanju institucija u slučajevima nasilja u porodici3 iz redova policije i centara za socijalni rad. Obuka je organizovana u cilju obezbijeđivanja standardizovanog pristupa svih policajaca, socijalnih radnika, nevladinih organizacija i svih drugih relevantnih učesnika/ca u procesu zaštite i podrške žrtvama nasilja. Svi treneri/ice su po završenoj obuci dobili sertifikate i ušli u proces edukacije pripadnika policije i stručnih radnika u centrima za socijalni rad. Tokom novembra i decembra 2012. godine, nevladine oranizacije SOS telefon za žene i djecu žrtve nasilja Nikšić, SOS telefon za žene i djecu žrtve nasilja Podgorica i Centar za ženska prava, u okviru istog programa, organizovale su 11 dvodnevnih treninga u 10 gradova za 220 polaznika/ca. Cilj treninga je bio da se zaposleni u Upravi policije, centrima za socijalni rad i zdravstvenim službama upoznaju sa primjenom Protokola o postupanju institucija u slučajevima nasilja u porodici i principima međusektorske saradnje, senzibilisanje za problematikuporodičnog nasilja kao i upoznavanje sa principima rada sa žrtvama4. Tokom 2013. godine, kroz isti program nastavljene su obuke za pravosudne organe i organe za prekršaje, kao i za članove multidisciplinarnih timova iz deset gradova u kojima su formirani.\nU okviru izrade lokalnih akcionih planova za rodnu ravnopravnost (LAP) koji su usvojeni u 9 crnogorskih opština, nevladina organizacija SOS Nikšić je vršila edukaciju zaposlenih u loklanoj samoupravi o pitanjima rodne ravnopravnosti i antidiskriminacionom zakonodavstvu. Ministarstvo za ljudska i manjinska prava je u saradnji sa Sekretarijatom za lokalnu samoupravu opštine Budva i Vijećem za prekršaje Crne Gore u okviru implementacije LAP-a, organizovalo obuku na temu ”Jačanje međusektorske saradnje i primjeri dobre prakse iz drugih zemalja” za multidisciplinarni tim za zaštitu od nasilja u porodici za opštine Budvu, Tivat i Kotor, kao i za predstavnike ostalih državnih organa i institucija i opštinskih organa koji su dužni da shodno Zakonu o zaštiti od nasilja u porodici primjenjuju zakonodavstvo iz oblasti zaštite od nasilja u porodici.\nUprava policije je u partnerstvu sa misijom OEBS-a u Crnoj Gori, NVO “SOS telefon za žene i djecu žrtve nasilja“ i Internacionalnom Policijskom Asocijacijom (IPA Sekcija Crna Gora) sprovela jednodnevne treninge za policijske službenike o primjeni Protokola o postupanju, prevenciji i zaštiti od nasilja u porodici. Kroz 21 trening obuku je prošlo 250 službenika policije.\nTakođe, u partnerstvu sa SOS telefonom Berane organizovana je dvodnevna obuka na temu postupanja u skladu sa Protokolom za 30 predstavnika/ca svih nadležnih službi u Beranama (policija, pravosuđe, zdravstvene i socijalne službe, obrazovne ustanove).\nCentar za ženska prava je 2013. godine organizovao prvu nacionalnu konferenciju na temu primjene Istanbulske konvencije koja je okupila preko 120 predstavnika policije, sudstva,tužilaštva, centara za socijalni rad,medija i nevladinih organizacija.\nOva NVO je u saradnji sa Udruženjem sudija Crne Gore5 organizovala dvodnevni trening za 26 advokata, članova Advokatske komore Crne Gore, o nasilju nad ženama, primjeni nacionalnog zakonodavstva u ovoj oblast, praksi Evropskog suda za ljudska prava i Istanbulskoj konvenciji. Urađen je i Priručnik za advokate koji zastupaju žene žrtve nasilja i žrtve nasilja u porodici.\nCrnogorski ženski lobi je organizovao edukaciju sudija i tužilaca i socijlnih radnika o uzročno posledičnim vezama porodičnog nasilja i trafikinga koja je obuhvatila 35 učesnika. Edukacije na temu trgovine ljudima organizuje Kancelarija za borbu protiv trgovine ljudima, ali su ove obuke uglavnom rodno neutralne.\nU toku 2013. i 2014. Centar za romske inicijative i Ministarstvo za ljudska i manjinska prava - Odjeljenje za poslove rodne ravnopravnosti organizovali su i nekoliko seminara na temu nasilja nad Romkinjama i prisilnih i ugovorenih dječijih brakova za predstavnike/ce institucija i nevladinih organizacija koje se bave pitanjima položaja Romkinja i Egipćanki u crnogorkom društvu.\nOdgovor: Većina navedenih edukacija se odnosila na koordinirani pristup saradnji i primjenu Protokola o postupanju, prevenciji i zaštiti od nasilja u porodici koji je sačinjen u skladu sa Zakonom o zaštiti od nasilja u porodici6 i pratećom Strategijom o zaštiti od nasilja u porodici za period od 2011. do 2015. godine.\n Izvještaj o sprovođenju Plana aktivnosti za postizanje rodne ravnopravnosti u Crnoj Gori (PAPRR 2013-2017) za 2014. godinu, Ministarstvo za ljudska i manjinska prava, Podgorica, mart 2015.\n Primjena Zakona o edukaciji u pravosudnim organima (“Službeni list CG”, broj 27/06), je otpočela 1. januara 2007. godine. Osnovni razlog za izradu pomenutog Zakona je bila potreba detaljnog normativnog regulisanja edukacije nosilaca pravosudnih funkcija. Ovim Zakonom se određuje način i oblici edukacije sudija i tužilaca, kao i lica koja se pripremaju za vršenje pravosudne funkcije, sastav i nadležnost posebnih tijela, evidencija i druga pitanja značajna za edukaciju u pravosudnim organima, što odgovara zahtjevu međunarodnih i evropskih standarda i prakse.\n Obaveza izrade Protokola o postupanju, prevenciji i zaštiti od nasilja u porodici propisana je Zakonom o zaštiti od nasilja u porodici (Službeni list Crne Gore 46/10) i prateće Strategije o zaštiti od nasilja u porodici za period od 2011. do 2015. godine. Protokol je izrađen u okviru Programa rodne ravnopravnosti IPA 2010, koji u partnerstvu sprovode Ministarstvo za ljudska i manjinska prava Crne Gore, UNDP i Delegacija EU u Podgorici. U radnoj grupi za izradu Protokola su učestvovali predstavnici/predstavnice crnogorskih institucija koje su uključene u prevenciju nasilja i zbrinjavanje žrtava, uključujući nadležna ministarstva, centre za socijalni rad, pravosudne organa, policiju, organe za prekršaje. U izradi su učestvovale i nevladine organizacije Sigurna ženska kuća, SOS telefon Podgorica, SOS Telefon Nikšić, kao I predstavnice UNICEF-a I UNHCR-a.\n Izvještaji o realizovanim aktivnostima NVO SOS telefon za žene i djecu žrtve nasilja Nikšić, SOS telefon za žene i djecu žrtve nasilja Podgorica i Centar za ženska prava u 2012. i 2013.godini\n Trening je realizovan zahvaljujući finansijskoj podršci Američke ambasade u Podgorici.


Genijalac iz Loznice, Dimitrije Pavlov (18) našao se među četiri odsto vršnjaka u svetu koji su položili sve zahtevne testove i UPISAO HARVARD! | Vestinet.rs\nPočetna ŽIVOT\tGenijalac iz Loznice, Dimitrije Pavlov (18) našao se među četiri odsto vršnjaka u svetu koji su položili sve zahtevne testove i UPISAO HARVARD!\n“Harvard i Prinston su mi ponudili i stipendiju koja podrazumeva plaćenu školarinu, troškove puta, smeštaja i svega što je potrebno za studiranje.\nDugo sam se dvoumio između ta dva univerziteta, čitao sam komentare studenata, gledao šta se tamo radi, koji profesori predaju, koje mogućnosto mi pružaju ovi univerziteti, koji su predmeti, kakve su mi šanse u budućnosti po završetku studija i na kraju sam odlučio da da to bude Harvard”, rekao je Dimitrije.\n“Ove godine je bilo 43.000 prijavljenih iz celog sveta. Ja sam se našao među 1. o950 koji su primljeni. Taj procenat, između 4 i 5 odsto, važi i za ostale prestižne univerzitete.\nKonkurencija je velika, naročito između međunardnih studenata koji čine 10 odsto, dok su ostalih 90 procenata američki studenti”, rekao je Dimitrije Pavlov.\nTako će onaj ko završi Harvard kao solidan B student, zarađivati više novca nego najboljih 10 procenata diplomaca iz drugih škola.\nOnaj ko završi Londonsku školu ekonomije, trebalo bi da zarađuje prosečno 38.000 funti. Naravno, najviše će zarađovati oni sa MIT-a, izmedu 110.200 i 106.200 dolara, zatim oni sa Stanforda i Harvarda, dok bi oni sa Caltecha (Kalifornijski tehnološki univerzitet) doneli oko 100.100 dolara.\nProverite svoju inteligenciju i logiku: Probajte da rešite TEST sa Harvarda iz 1869. godine – VIDEO\nTačno ili ne: Meso smanjuje plodnost muškaraca\nDimitrije Pavlov (18)genijalac iz LozniceHarvard